Postoje na Fejsbuku, ne i u stvarnosti\nViše od 83 miliona(!) Fejsbuk profila otvorili su korisnici koji u stvari ne postoje. Preciznije, reč je o duplim profilima ili nalozima otvorenim za organizacije ili firme, a tu su i kućni ljubimci kojima vlasnici otvaraju i „održavaju“ profile.\nPredstavnici „Fejsbuka" obelodanili su da veruju da imaju više od 83 miliona lažnih korisnika.\nKompanija je ove nedelje objavila da bi 8,7 odsto od njenih 955 miliona profila mogli da budu nepostojeći korisnici, preneo je britanski Bi-Bi-Si.\nDvostruki profili od ukupnog broja korisnika dosežu 4,8 odsto, „neklasifikovani" profili 2,4, a „nepoželjni" 1,5 odsto.\nGlavnu grupu lažnih korisnika čine dupli profili, koje u kompaniji „Fejsbuk" definišu kao „profile koje korisnici zadržavaju uz svoje glavne profile".\nNeklasifikovane profile kompanija definiše „kao lične profile koje su korisnici kreirali za bisnis, organizaciju ili neljudski entitet kao što je kućni ljubimac".\nNepoželjni profili su, prema obrazloženju perdstavnika popularne društvene mreže, oni koji „nisu u skladu sa kompanijskim pravilima korišćenja, odnosno profili koji su korišćeni za slanje neželjenih (spam) poruka i drugih sadržaja".\n„Značajnu većinu naših prihoda čini reklama. Gubitak oglašivača ili smanjenje potrošnje oglašavanja na Fejsbuku moglo bi da ozbiljno naškodi našem poslovanju", navodi se u saopštenju kompanije.\nRori Silen-Džons, Bi-Bi-Sijev saradnik za oblast tehnologije, prošlog meseca je na Fejsbuku otvorio profil lažne kompanije „VirtualBagel", kako bi sproveo lično istraživanje o lažnim „lajkovima" na toj onlajn socijalnoj mreži.\nIstraživanje ga je dovelo do zaključka da je većina dobijenih „lajkova" za njegovu lažnu firmu došla od korisnika iz Azije i sa Bliskog istoka.\nPrema Džonsovim rečima, mnogi od tik korisnika bili su lažni, među njima i „Ahmed Ronaldo", na čijem je profilu navedeno da živi u Kairu i da je zaposlen u španskom fudbalskom klubu „Real Madrid".


Uskoro novi hotelski brend Ibis Styles u Sarajevu, investicija vrijedna 30 miliona KM – Biznis.ba\nobjavljeno 01. nov 2018. u 17:56 1. nov 2018.\nNa mjestu nekadašnjeg hotela Sarajevo, u općini Novi Grad, sredinom novembra će biti otvoren novi hotelski brend Ibis Styles, čime će biti obogaćena hotelsko-turistička ponuda u glavnom gradu Bosne i Hercegovine.\nNačelnik Općine Novi Grad Sarajevo Semir Efendić obišao je danas radove na dogradnji i opremanju novih hotelskih sadržaja koji se privode kraju kada je istaknuo da je kupovina i dogradnja hotela u vrijednosti 30 miliona KM najveća investicija u općini Novi Grad u ovoj godini.\n– Za nas je ova investicija vrlo značajna, jer se radi o otvaranju oko 30 novih radnih mjesta, tako da će sada u hotelu raditi 70 uposlenih – dodao je Efendić, ističući da radove izvodi više od 200 radnika iz 50 domaćih firmi.\nHotel će unikatnim dizajnom ponuditi svojevrsni prikaz Sarajeva u svim njegovim različitostima, a svaki element dizajna simbolizira nešto što postoji u Sarajevu, kao što su bosanski ćilimi ili Zimske olimpijske igre.\nRadi se o jednom od najvećih hotela u Sarajevu s kapacitetom od oko 200 soba, a konferencijske dvorane moći će primiti do 800 gostiju. Novi hotelski brand Ibis Styles posluje na više od 400 lokacija širom svijeta, saopćeno je iz Općine Novi Grad Sarajevo.


Nema podrške Dodikovim zahtjevima, nacionalni cilj je njegvo skidanje sa vlasti – Banjaluka24\nO podršci informacijama koje je Dodik uputio, iz opozicije ne stižu potvrdni odgovori.\nPrema informacijama koje su objavljene u medijima SNSD je opozicionim strankama poslao 4 dokumenta o vraćanju nadležnosti Republici Srpskoj. U pitanju su informacije o prenesenim nadležnostima u oblasti odbrane i bezbjednosti, pravosudnim institucijama i oblasti indirektnog oporezivanja. Iz SDS-a odgovaraju da dokumente još nisu dobili, dok iz PDP-a kažu da će i ovo završiti kao i ranije najave SNSD-a.\nPredsjednik Partije demokratskog progresa kaže da u ovu stranku jesu stigle četiri informacije, ali smatra da im je cilj da drže tenzije do izbora i završe kao sve ranije najave SNSD-a. U PDP-u smatraju da smo do priče o vraćanju nadležnosti i stotina zakona dobili nekoliko informacija kojima se vraćanje nadležnosti odgađa za šest mjeseci.\nIz Srpske demokratske stranke je poručeno da će se o eventualnoj podršci SNSD-ovim dokumentima odrediti nakon što se upoznaju sa onim što je u njima napisano.\nŠarović je nakon sjednice Predsjedništva SDS-a rekao da nije ni očekivao da će se Kristijan Šmit obraćati u Savjetu bezbjednosti.\nPredsjendik SDS-a je rekao da ćemo svi zažaliti što Dodik ranije nije smijenjen sa funkcija i da je, kako je rekao, nacionalni cilj da on bude skinut sa vlasti jer će nanijeti mnogo toga negativnog Republici Srpskoj.


Tužilaštvo traži pritvor za dilere iz Jajinaca,peti u bekstvu - Studio B\nTužilaštvo traži pritvor za dilere iz Jajinaca,peti u bekstvu\nTužilaštvo traži pritvor za dilere iz Jajinaca,peti u bekstvu Tanjug\nHronikaHronika Pocetna 28. 11. 2017. 21:45:14\nU Tužilaštvu za organizovani kriminal večeras su saslušana četvorica osumnjičenih za dilovanje droge koji su kasno sinoć uhapšeni u Jajincima, nakon čega je tužilastvo je predložilo sudu da im odredi pritvor.\nPeti osumnjičeni u ovom slučaju, čije ime nije navedeno u saopštenju tužilaštva, je u bekstvu.\nTužilaštvo je donelo naredbu o sprovođenju istrage protiv sve petorice, od kojih je večeras saslušalo uhapšene – i to Konstantina Ðujića, Nenada Cvetkovića, Dragana Mladenovića i Slobodana Radojevića.\nOni se sumnjiče da su izvršili krivična dela udruživanje radi vršenja krivičnih dela i neovlašćena proizvodnja i stavljanje u promet opojnih droga.\nTužilaštvo navodi da postoje osnovi sumnje da su okrivljeni od marta do novembra ove godine u Beogradu u okviru organizovane kriminalne grupe neovlašćeno stavljali u promet supstance koje su proglašene za opojnu drogu.\nPrilikom lišenja slobode osumnjičenih nađeno je oko 19 kilograma marihuane i 188,02 grama heroina.\nPredistražnim postupkom koji je trajao devet meseci rukovodio je tužilac za organizovani kriminal u saradnji sa Upravom kriminalističke policije i Upravom za grad Beograd.\nO predlogu za određivanje pritvora prema svoj petorici osumnjičenih odlučiće sudija za prethodni postupak Posebnog odeljenja Višeg suda u Beogradu.


Hrvatska i BiH uspješno sarađuju u upravljanju i razmjeni električne energije – Biznis.ba\nobjavljeno 09. nov 2018. u 13:33\nHrvatska i Bosna i Hercegovina uspješno sarađuju u upravljanju, razmjeni i trgovini električne energije i imaju najpovezaniji sistem u regiji.\nPrema podacima iznesenim na otvaranju simpozija o sustavu vođenja elektroenergetskog sistema koji je održan od 5. do 7. novembra u Rovinju, temelj tih veza čini 19 visokonaponskih prenosnih dalekovoda, a razmjena i trgovina električne energije obavlja se kroz veoma dobre prenosne kapacitete dostupne svim licenciranim trgovcima.\nO tome je, obraćajući se učesnicima skupa govorio i predsjednik Bosanskohercegovačkog komiteta Međunarodnog vijeća za velike električne sisteme (CIGRE) Edhem Bičakčić.\nNaglasio je da se sada radi na unapređenju pravila i rada u regulacionom bloku (Slovenija – Hrvatska – Bosna i Hercegovina), kako bi poboljšali sigurnost svojih kontrolnih područja odnosno čitavog kontrolnog bloka.\nBosanskohercegovački komitet CIGRE daje snažnu podršku da se izgrade novi interkonektivni dalekovodi između država: 400 kV dalekovod Banja Luka 6 – Lika i da se uradi promjena naponskog nivoa 220 kV na 400 kV za dalekovode TE Tuzla – Đakovo i Gradačac – Đakovo.\n– Problem oba sistema su povišeni naponi u prenosnoj mreži, zbog kojih je potrebno usaglasiti mjere za njihovo prevazilaženje – istakao je Bičakčić.\nSimpozij je otvorio predsjednik HRO CIGRE Mladen Gudelj, a veoma zanimljivu projekciju budućih dešavanja u elektroenergetskom sektoru dao je direktor Energetskog instituta “Hrvoje Požar“ Goran Granić.\nU fokusu skupa kroz stručne radove i diskusije akcent je dat na napredne tehnologije i rješenja za unapređenje vođenja elektroenergetskog sistema te promjene paradigme razvoja tog sistema i tržišta.\nUpriličen je i razgovor za okruglim stolom o digitalizaciji elektroenergetskog sistema te izložba na kojoj su se predstavili proizvođači opreme.\nPosebno je bila posjećena prezentacija kompanije ‘Končar’ iz Zagreba o digitalnoj platformi u elektroenergetskom sistemu a na štandu u Hotelu Lone prikazan je i ispravljač za digitalizovani sistem napajanja.


Tad nisu krili da je sila namerna: Godišnjica NATO agresije na Republiku Srpsku\nZanimljiv je podatak da je prvi vojni napad NATO pakta bio upravo na Republiku Sprksu.\nDvadesetri godina posle bombardovanja osiromašenim uranijumom, u Republici Srbskoj od raka umire sve više mladih ljudi. Domaći i strani stručnjaci najavljuju pravi skok malignih oboljenja.\nNažalost za sve ove godine Republika Srbska nikada nije reagovala i tražila odštetu, a NATO osiromašeni "demokratski" uranijum i dalje odnosi žrtve po Republici Srbskoj.\nNATO danas u Republici Srbskoj\nPrisustvo NATO -a u Republici Srbskoj od agresije 1995. godine je konstantno u većem ili manjem obimu i o njegovom odlasku iz Republike Srpske ne postoji nikakav datum. NATO planira da instalira deo NATO raketnog štita u Republici Srbskoj sa kojim bi se Republika Srbska stavila na jednu od strana u današnjem svetskom vojnom poretku. NATO šalje vojnike iz Republike Srpske u razne konfliktne zone sveta. NATO takođe insistira na ulasku BiH u NATO, kako bi imao pristup svim vojnim potencijalima u Republici Srbskoj i Federaciji BiH.\nNa javnosti, a naročito vlastima u Republici Srbskoj je da ovom ozbiljnom geopolitičkom pitanju sudbine Republike Srpske posvete ogromnu pažnju i iskoriste sve moguće mehanizme za održavanje referenduma o pristupanju Republike Srpske u NATO. Posle dudgov vremena uvaljivanja u NATO, Republika Srbska je nedavno usvojila rezoluciju o vojnoj neutrolnosti, a što još nije nikakva garancija njene neutralnosti, jer se u Sarajevu na nivou državne zajednice donose odluke, pa čak i u ime Republike Srpske.\nSa druge strane, opštepoznato je da političari iz Republike Srpske zagovaraju jednu politiku, a sa druge strane rade narodu iza leđa, a to se ogleda u činjenici da su svi srbski predstavnici u zajedničkim instutucijama iz svih političkih partija radili i rade sve po pitanju ulaska Republike Srpske u NATO, uprkos činjenici što je ova vojna alijansa izvršila agresije na tri bratske zemlje - Republiku Srpsku Krajinu, Republiku Srpsku i SR Jugoslaviju, te pobila više od 4.000 ljudi.


Vujovic: Povecanje klimatske ambicije među prioritetima Vlad\nTanjug 27. septembra 2021. 13:29\nBEOGRAD – Ministarka zaštite životne sredine Irena Vujović razgovarala je danas sa regionalnim ambasadorom Ujedinjenog Kraljevstva za COP26 Dejvidom Moranom i ambasadorkom Velike Britanije u Srbiji Šan Makleud o ciljevima, značaju i prioritetima predstojeće Konferencije UN o promeni klime (COP26), koja će biti održana početkom novembra u Glazgovu.\nMinistarka je navela da je povećanje klimatske ambicije i prilagođavanje na izmenjene klimatske uslove visoko na lestvici prioriteta Vlade Srbije, saopštilo je Ministarstvo.\n„Uložili smo velike napore da se u martu ove godine usvoji Zakon o klimatskim promenama, koji je osnova za uspostavljanje sistema za smanjenje emisija gasova sa efektom staklene bašte i prilagođavanja na izmenjene klimatske uslove. Ubrzano radimo na izradi pratećih dokumenata, a oformili smo i Nacionalni savet za klimatske promene u čijem radu učestvuju predstavnici resornih ministarstava, struke i civilnog sektora“, kazala je Vujović.\nObjasnila je da je osnovni podzakonski akt koji se trenutno izrađuje Strategija niskougljeničnog razvoja, koja će se usvojiti mnogo pre predviđenog roka i istakla da je u planu Program prilagođavanja na izmenjene klimatske uslove čiji je rok za donošenje 2023. godine.\nMinistarka je dodala da je COP26 prilika da Srbija iskaže svoju posvećenost globalnim klimatskim naporima.\n„Naš cilj je da povećamo ambicije i da doprinesemo boljoj integraciji klimatskih promena u sektorske politike, što ćemo pokazati kroz usvajanje i podnošenje revidiranog Nacionalno određenog doprinosa, sa povećanom klimatskom ambicijom od najmanje 33,3 odsto smanjenja emisija GHG do 2030. godine u odnosu na 1990. godinu“, istakla je Vujović.\nOna je dodala da se u saradnji sa Programom UN za razvoj i ostalim partnerima, realizuju projekti koji su osnova za pozicioniranje Srbije kao lidera u regionu u oblasti zaštite životne sredine i klimatskih promena.


Jeftini letovi iz Somalije za Arubu - Avionske karte Somalija Aruba - eSky.ba\nLetovi iz Somalije za Arubu\nPretražite letove iz Somalije za Arubu\nProvjerite najbolje ponude letova iz Somalije za Arubu\n✔ Postoje li posebne ponude za letove iz Somalije za Arubu na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Arubu?\n✔ Ako rezerviram let iz Somalije za Arubu, mogu li rezervirati ujedno i smještaj?\n✔ Koje avio-kompanije nude letove iz Somalije za Arubu?\nBudite sigurni, da na eSky.ba ponuda letova iz Somalije za Arubu uključuje ne samo niskotarifne avio-kompanije, već i one koje su specijalizirane za visoki standard.


Skupština pozvana da odobri početak pregovora\nPredsednik Kosova Ibrahim Rugova pozvao je poslanike da na sutrašnjoj sednici Skupštine podrže njegov predlog sastava pregovaračkog tima za razgovore o statusu Kosova. Rugova je ovaj poziv uputio nakon sastanka sa šefom UNMIK-a Sorenom Jesenom Petersenom.\nPrema rečima Rugove, kosovsko vođstvo čeka izveštaj ambasadora Kai Eidea o stanju na Kosovu i istovremeno radi na pripremama da se, kako je rekao, na međunarodnom nivou otvore razgovori o budućnosti Kosova:\n“Očekujem da Skupština na sednici u sredu usvoji moju deklaraciju koja je važna za međunarodni put u rešavanju statusa i za nezavisnost Kosova. Apelujem na poslanike da usvoje deklaraciju, jer je ona važan korak ka budućnosti i nezavisnosti.”\nOčekuje se da se na sednici Skupštine pročita Rugovina deklaracija u vezi sa pripremama za razgovore o statusu. Istovremeno, šef UNMIKa je pozvao političke lidere da podrže inicijativu predsednika Rugove i preuzmu odgovornost jer, kako je rekao, nema vremena za gubljenje:\n“Nakon prošlonedeljnih razgovora u Njujorku za korak smo bliže početku razgovora o statusu i zato političke partije nemaju vremena za gubljenje.”\nRugova je najavio da će se sutra, odmah nakon sednice Parlamenta, sastati sa pregovaračkim timom koga će činiti lideri četiri najveće partije kosovskih Albanaca, koji će kao delegacija raditi na pripremama za razgovore o statusu, što će, prema rečima Rugove, biti nezavisnost.


► Advokat Dozet: Štrajk krše i njegovi inicijatori\nNa konferenciji za novinare, on je kazao da je predsednica Advokatske komore Niša Brankica Orlović, jedna od inicijatora štrajka advokata, u sred štrajka podnela Osnovnom sudu u Nišu podnesak zastupajući firmu Delta Ðenerali.\n"Brankica Orlović, predsednica Advokatske komore Niša i jedan od inicijatora štrajka advokata u Srbiji, podnela je podnesak u vreme trajanja štrajka zastupajući Delta Ðenerali pred Osnovnim sudom u Nišu. Na ovaj način smo obmanuti mi koji smo kažnjeni zato što smo želeli da radimo", kazao je Dozet.\nOn je novinarima pokazao dokument od 15. oktobra ove godine o zastupanju predsednice Advokatske komore u Nišu Brankice Orlović, firme Delta Ðenerali.\n9.11.2014, 02:54h Abv... Preporuči\nKakav je podnesak podnela predsednica Advokatske komore u Nisu?Jel moze malo pribliznije?\nTintor: Odbranjeni elementarni principi vladavine prava\nSrpski advokati, posle četiri i po meseca protesta, nastavili su danas s radom pošto su ispunjeni njihovi zahtevi za izmene propisa o javnom beležništvu i o paušalnom oporezivanju advokata, a...\nÐorđević: Advokati u Srbiji u ponedeljak počinju da rade\nJoš uvek nije doneta odluka o prekidu obustave rada advokata, rekao je danas predsednik Advokatske komore Srbije (AKS) Dragoljub Ðorđevića.\nPred Trećim osnovnim sudom u Beogradu peti put za redom odložen je početak suđenja Marku Milićevu koji je letos svojim vozilom "mini kantrimen" na Brankovom mostu usmrtio Luku...


Poljuprivreda i Turizam kao šansa razvoja\nNaslovnica Južni Sandžak Rožaje Poljuprivreda i Turizam kao šansa razvoja\nRožaje – Dvije strateške privredne grane opštine Rožaje, poljoprivreda i turizam su na niskom nivou razvoja, a rožajski turizam skoro da i ne postoji na turističkoj mapi Crne Gore. Zimska turistička destinacija koja je 80-tih godina bila jedna od nosilaca zimskog turizma u Crnoj Gori, destinacija koja je bila prepoznatljiva ljubiteljima profesionalnog i amaterskog skijanja, sada je potpuno devastirana. S obzirom da se traže opravdani razlozi za stanje u kojem se nalazi Rožaje treba naglasiti da je glavni problem u Rožajama nastao prije ekonomskog slabljenja zemlje.\nPrivreda Rožaja se danas nalazi u veoma lošem položaju, veliki je broj nezaposlenih, veliki broj građana živi od socijalnih primanja, iz dana u dan sve je više porodica koje žive na rubu egzistencije. Za takvo ekonomsko stanje kao i za nizak kvalitet života u ovoj opštini postoji više faktora koji su prisutni već deceniju, a koji su značajno uticali i utiču na kvalitet života građana kao i na razvoj same opstine. Proces tranzicije, koja je uslovila privatizaciju i gašenje preduzeća, neka od njih su bila rasprostranjena širom bivše Jugoslavije, zatim neadekvatno upravljanje prirodnim resursima opštine Rožaje, ne aktiviranje same države za pokretanje i realizaciju odredjenih kapitalnih projekata, kao i pasivna politika lokalne samouprave doveli su do veoma male zaposlenosti u ovom malom gradu.\nS druge strane, zanimljiv je podatak da je Rožaje jedina opština na sjeveru Crne Gore koja nema regresivni demografski hod. Veliki broj rožajskog stanovništva živi na seoskom području što je jedan od ključnih faktora za razvoj poljoprivrede, smanjenje nezaposlenosti, ujedno i poboljšanje kvaliteta života ljudi koji žive na ovom području. Značajan zemljišni fond poljoprivrednog zemljišta od 20 288ha, veliki broj žitelja koji žive u području, ekološki očuvana seoska područja su važni faktori za podsticanje razvoja poljoprivrede i stočarstva u ovom kraju. Kako bi ovi potencijali bili iskorišćeni i na jedan održiv način razvili poljoprivrednu proizvodnju, potrebno je prije svega razbiti predrasude o selu koji vladaju decenijama ‘’SELO’’ ‘’GRAD’’ ‘’SELJAK’’ GRAĐANIN’’. Potrebno je da posmatramo selo i poljoprivrednu proizvodnju kao biznis, da to bude način života, način vođenja sopstvenog biznisa i zarađivanja a ne socijalna kategorija ili mjera.\nŠansu za ekonoskim razvojem i smanjenjem nezaposlenosti treba tražiti i u razvoju turizma iskorišćavanjem prirodnih resursa sa kojim ovo područje raspolaže ali na održiv način.\nIako nedostatak odgovarajuće dokumentacije, kao što je na primjer prostorno urbanistički plan, lokalnoj samoupravi predstavlja osnovni razlog nerealizacije većih projekata u Rožajama, za nepostojanje bilo kakve turističke ponude su ipak zaslužni: nedostatak sluha, stručnosti i volje lokalnog rukovodstva.\nRožaje ima izuzetne prirodne resurse i za trazvoj turizma. Region skoro nedirnute, neoštećene prirode, raznolikost flore i faune, bogatstvo voda, istorijsko nasljeđe, ekološki očuvana sredina, sama pozicija Rožaja na tromeđi Crne Gore, Kosova i Srbije su faktori koji omogućavaju razvoj više vidova turizma kao što su: zimski, planinski ljetnji turizam, lovni turizam, ribolovni turizam, zatim razvoj seoskog i eko turizma, tranzitnog turizma, sportsko rekreativnog turizma.\nŠiroka i bogata lepeza prirodnih i kulturnih resursa na ovim prostorima ništa ne znači ukoliko se ne osmisli odgovarajuća strategija i način za njihovu valorizaciju, što do sada na žalost nije bio slučaj. Samo se na takav način mogu obezbijediti radna mjesta ljudima u ovom gradu, u suprotnom će morati tražiti svoju egzistenciju u Podgorici ili na Primorju.


Oct 6, 2015 Internet, Kaspersky\nBezbednost korisnika u digitalnoj okolini zavisi od brojnih faktora. Na prvom mestu, bezbednost zavisi od sposobnosti korisnika da donese prave odluke. Onlajn navike vam mogu pomoći da zaštitite vaš digitalni identitet, novac i lične podatke, ali od vas mogu napraviti i lak plen za sajber kriminalce. Kompanija Kaspersky Lab želi da skrene pažnju na ovaj problem pomoću testa koji pomaže korisnicima da procene koliko su obazrivi prilikom korišćenja interneta i da saznaju da li je njihovo ponašanje na internetu bezbedno ili ne.\nInternet korisnici često ne prepoznaju potencijalnu pretnju kada naiđu na nju. To su pokazali rezultati istraživanja koje je sprovela kompanija Kaspersky Lab, a u kojem je učestvovalo 18.000 ljudi širom sveta. Ovaj test ima za cilj da simulira suočavanje ispitanika sa potencijalno opasnim situacijama koje se redovno dešavaju na internetu prilikom standardnih aktivnosti, kao što su „surfovanje“ veb stranicama, preuzimanje fajlova ili posećivanje društvenih mreža. Svaki scenario nudi ispitanicima izbor od nekoliko odgovora. U zavisnosti od potencijalnih negativnih posledica, svaki odgovor nosi sa sobom određen broj bodova – što je bezbedniji korisnikov izbor, viši je i konačan zbir bodova, i obrnuto.\nIspitanici iz 16 različitih zemalja prosečno su ostvarivali rezultat od 95 bodova, od mogućih 150. To znači da su se korisnici odlučivali za bezbedne opcije u polovini hipotetičkih situacija, dok su se u ostalim situacijama izlagali riziku od neželjenih posledica, kao što je odavanje poverljivih informacija.\nTokom testiranja, samo 24 odsto ispitanika moglo je da identifikuje originalnu veb stranicu a da pri tome ne izabere i (lažnu) stranicu koja krade identitet. Da stvari budu još zabrinjavajuće, 58 odsto ispitanika je izabralo samo lažne stranice namenjene za krađu ličnih podataka, a da pri tome nisu odabrali pravu stranicu. Istraživanjem je takođe otkriveno da kada korisnici prime i-mejl sumnjivog porekla, svaki deseti je spreman da preuzme priloženi fajl bez ikakve provere – što je ekvivalent ručnog pokretanja malicioznih programa u većini slučajeva. Dodatnih 19 odsto korisnika bi onesposobilo bezbednosni program, ako bi on iznenada pokušao da spreči instalaciju programa koji predstavlja potencijalnu opasnost.\n,,Zaštita predstavlja sastavni deo našeg postojanja. U realnom svetu znamo kako da smanjimo rizik od gubitka novca ili imovine, takve stvari učimo od malih nogu. Kada nismo na internetu, uvek smo na oprezu, ali kada je u pitanju internet, instinkt da se zaštitimo nas često izneveri. Međutim, danas je sve u digitalnom formatu, naš lični život, intelektualna svojina ili novac. Sve to zahteva od nas da usvojimo istu vrstu odgovornosti kao i u realnom životu, pri čemu cena onlajn greške koju napravimo može biti isto toliko visoka. Zbog toga mi ohrabrujemo svakoga da pronalazi što naprednija tehnološka rešenja i da bude što bolje tehnološki obrazovan“, upozorio je Dejvid Em (David Emm), glavni bezbednosni istraživač u kompaniji Kaspersky Lab.\nMožete da skenirate svoj uređaj radi otkrivanja malvera ili ranjivosti pomoću besplatnih alata kompanije Kaspersky Lab koji su dostupni na stranici http://free.kaspersky.com. Da saznate koliko ste „mudri“ prilikom korišćenja interneta, posetite stranicu https://blog.kaspersky.com/cyber-savvy-quiz/. Više saveta za ponašanje na internetu možete pronaći na stranici https://blog.kaspersky.com/tag/cybersavvy.\nUN za univerzalni pristup internetu do 2020


Osiguranje transporta i kredita\nBlic - 12.03.2007\nVlasnici roba, špediteri, prevoznici u drumskom, železničkom, vazdušnom, pomorskom, rečnom, kombinovanom, cevnom i poštanskom sabraćaju imaju potrebu za sigurnim partnerima, a to su osiguravajuća društva. Ona su im na svim putevima garant sigurnosti robe, vrednosti i putnika koje prevoze.\nPamet na reveru\nNa zasedanje parlamenta u Wiesbadenu, članovi stranaka MRC, PRC, KRC, TRC i SRC, došli su umiveni i izbrijani, a nadsve vedri. S obzirom da se svi i dalje bore za simpatije naroda, članovi svih stranaka potrudili su se da se i nekom originalnošću izdvoje od ostalih i tako, bar za nijansu budu bolji.\nOdgajili 'moravu', originalnu sortu\nVALJEVO - 'I Valjevci vino za trku imaju.' Kažu da je valjevski kraj tradicionalno 'rakijaški' i delimično 'pivarski', te da u Kolubari i brdima nema kulture vinarstva, ali porodica Jelić iz Bujačića kod Valjeva sa svojim vinima to demantuje na najbolji način.\nĐukić: Za titulu se sada i mi pitamo\nU Humskoj se sve glasnije priča o šansama Partizana da prestigne Crvenu zvezdu i dođe do 20. jubilarne titule. Pred početak prolećnog dela prvenstva u Meridijan Superligi, trener Miroslav Đukić je izjavio da je nerealno pričati o tituli kada večiti rival ima 14 bodova prednosti, ali posle samo ...\nInter je gazda!\nPosle vatrometa golova jesenas (4:3), tim Roberta Manćinija je i juče pokazao da ima više nerava i bolju završnicu, a kreatori pobede su bili Hulio Kruz i Zlatan Ibrahimović. Milan može za poraz da zahvali odbrani koja je tokom većeg dela meča igrala nepovezano i konfuzno.\nDragana Đaković, prvotimka je OK Šumadija Akva viva, član Prve B lige i sportista je grada. Ivan Lazarević državni je reprezentativac u karateu, Katarina Beloševac igra rukomet za klub Knjaz Miloš, a Petar Manojlović fudbal za Šumadiju.\nNameračio se i na Zobnaticu\nZobnatica, čuveno poljoprivredno i turističko preduzeće koje se prostire na 2.800 hektara, sledeće je za koje je zainteresovan ovaj biznismen. - Može da se prijavi ko god želi, ja sam spreman da kupim Zobnaticu. Ali, samo pod jednim uslovom. Da mi se prizna vlasništvo nad 'Poljoprivredom' iz Sente.\nStreljan bez presude\nVRANJE - Okružni sud u Vranju usvojio je zahtev rodbine za rehabilitaciju Stanka Jovanovića (47) iz Oslara kod Bujanovca, koga je grupa komunista 19. avgusta 1944. godine blizu sela streljala bez odluke suda i sprovedenog postupka.\nBiznis plan malo košta a puno vredi\nU okviru programa za podsticaj preduzetništva, dvadeset pet preduzetnika iz 17 beogradskih opština imalo je priliku da učestvuje u besplatnom petodnevnom treningu na kraju kojeg su dodeljivane novčane nagrade za tri najbolja biznis plana.\nTim povodom, Predsedništvo Stalne konferencije gradova i opština odlučilo je da formira sekciju za tvrđave i ostatke utvrđenih gradova Srbije koja bi se bavila zaštitom ovog kulturno-turističkog blaga. U ovom trenutku jedino je Beogradska tvrđava javno preduzeće, dok ostale tvrđave u Srbiji imaju ...


Celulit - osnove | Organ Vlasti\nCelulit je termin koji se koristi za opisivanje karakterističnih rupica na koži uzrokovanih naslagama masnoće ispod same površine kože. Najčešće se pojavljuju u predelu stomaka, duž zadnjice i nogu i obično se pojavljuje nakon puberteta. Procenjuje se da 90% žena u nekom periodu života dobije celulit i mogu ga dobiti podjednako, kako korpulentne dame, tako i one vitke. Žargonski, celulit je poznat kao sindrom “narandžine kore” i može se podeliti u četiri stepena.\n0 stepen je i početni – nema vidljivih, uočljivih promena na koži, ali se mikroskopskim pregledom uočavaju osnovne anatomske promene unutar površine kože. U ležećem stavu, primetni su mali nabori i/ili sitne linije.\nI stepen se odlikuje smanjenom elastičnošću, još uvek nema uočljivih promena, ali je tkivo promenjeno.\nII stepen je faza u kojoj je celulit neprimetan u ležećem položaju, ali vidljiv u stajaćem.\nIII stepen je i najizraženiji – celulit je primetan, kako u stajaćem, tako i u ležećem položaju, uz promene iz prethodnih stepena.\nIako uzroci još nisu jasno objašnjeni i razumljivi, postoji nekoliko teorija o tome kako i zašto nastaje. Hormoni igraju značajnu ulogu u pojavi celulita; utvrđeno je da se celulit najčešće pojavljuje nakon znatnih hormonalnih promena, poput puberteta, trudnoće, tokom uzimanja kontraceptivnih pilula, u menopauzi…Dalje, tvrdi se da genetika ima “upletene prste” u pojavu i razvoj celulita; određeni geni povezani sa polnim i rasnim karakteristikama, usporen metabolizam, distribucija masti ispod kože povezuju se sa nastankom celulita. Nepravilan način ishrane, poput unošenja previše masnoća, ugljenih hidrata, soli, i dr., takođe doprinose pojavi celulita. Osim toga, i sam način života može biti faktor pojave celulita – pušači, osobe koje ne vežbaju (čak i 30-minutna šetnja pomaže), osobe koje dugo sede ili stoje na radnom mestu…sve su to faktori koji utiču na celulit. Čak i odeća koja je uska, zatežući delove tela onemogućava dobar protok krvi i time doprinosi formiranju celulita.\nPostoji nekoliko terapija i načina koje nisu zvanično potvrđene u medicinskoj i naučnoj literaturi, ali se svakodnevno primenjuju i naširoko su poznate. U pitanju su masaže, redukovan način ishrane i vežbe. Anticelulit masaže osmišljene su tako da stimulišu limfni protok i tako „razbijaju“ naslage sala koje su se nakupile pod kožom. Mogu se izvoditi ručno sa uljima ili silikonskom rukavicom, ultrazvučno, radioterapijom, magnetoterapijom, električnom stimulacijom i slično. Postoje i pojedini preparati sa dodatkom kofeina, ginko bilobom, aminokiselinama, kestenom i slično koji se uzimaju ili u vidu tableta ili utrljavaju u kožu nakon kupanja i/ili pre vežbanja, radi potpunijeg učinka. Konzumiranje zdrave i uravnotežene hrane možda ne otklanja celulit, ali time (i potpomognute vežbanjem) se najbolje smanjuje unos masnoće u organizam, održava se zdrava težina i izbacuju štetni toksini iz tela. Pušenje, prekomerne kafe, gazirana pića, alkohol, samo su neki od stvari koje bi trebale izbaciti, jer utiču na slab protok krvi i zakrčenje vena, što dovodi do nakupljanja masti i pojave celulita. Smanjite unos soli, jedite crno grožđe, trešnje, borovnice koje su bogate antioksidansima i podstiču bolju cirkulaciju krvi; zatim zobene kaše, musli, hleb od celih zrna pšenice, što pomaže u boljem radu probavnog sistema i sprečava zadržavanje vode u organizmu. I, naravno, unosite dovoljno tečnosti kako biste kožu održavali hidrantnom, zdravom i kako bi je pročišćavali od toksina. Vežbe koje su preporučljive za ovaj problem, možete pogledati u našoj video sekciji, odeljku fitnes i nega.\nZdrava ishrana, unos dovoljne količina svežeg voća i povrća, hrana bogata vlaknima, odlična su pomoć u prevenciji, ali i redukciji celulita. Takođe, redovno vežbanje, održavanje zdrave težine i smanjenje svakodnevnog stresa, ali i izbegavanje tesne odeće i veša, koji dovode do zakrčenja krvnih sudova i nagomilavanja masti baš na onim mestima gde se celulit pojavljuje. Ako niste sportski tip, upamtite da i polučasovna šetnja može dosta pomoći.\nMalo „windowshopping“-a tri puta nedeljno (što nam, svakako, ne pada teško) za višestruko zadovoljstvo, što da ne?\n25. juna 2009. u 19:36\nneko kaze da je dobro ostatak kafe da se koristi protiv celulita sada ja nisam probala to tako da neznam dali pomaze ali probacu i pisacu vam 😉


Foto: Ilustracija/Arhiva | Novo ćiriličko pismo za ekranski prikaz i štampu od 27. januara\nN.N. 17.01.2022 13:18\nTreće pismo srpske ćirilice posebno dizajnirano za ekranski prikaz Lingva RNIDS biće predstavljeno onlajn, u okviru događaja "Chirilica u oku posmatrača", 27. januara na YouTube kanalu Registar nacionalnog internet domena Srbije, najavili su danas iz RNIDS-a.\nDogađaj će početi u 11 sati na platformi https://youtu.be/Df8HHa0ld2E, a novo ćiriličko pismo biće predstavljeno povodom obilježavanja desete godišnjice od početka registracije .srb domena Fondacija RNIDS.\nLigva RNIDS je pismo kreirano u saradnji sa organizacijom Tipometar.\nAutor pisma je asistent na Fakultetu tehničkih nauka u Novom Sadu, na studijskom programu Grafičko inženjerstvo i dizajn Petar Vasilić, koji ga je prilagodio štampi i prikazu na ekranu.\nNa raspolaganju će biti četiri fonta pisma i to: LingvaRNIDS-Regular, LingvaRNIDS-Italic, LingvaRNIDS-Bold, LingvaRNIDS-Thin.\nUspravne varijante ovog pisma su prelaznog, a Italic varijanta je humanističkog tipa i razlikuje se po oblicima od uspravne, dok je normalna težina pisma pogodna za sitnije tekstove koji se duže čitaju.\nBold i Italic služe za isticanje teksta, a Bold težina pored Thin težine pruža fin kontrast koji može biti interesantan u grafičkom dizajnu.\nNajavljeno je da će, u okviru događaja, dizajner, vizuelni umjetnik, autor i profesor Slavimir Stojanović Futro održati predavanje na temu "Ćirilica kao deo vizuelnog identiteta".\nU fokusa predavanja biće fenomen komunikacije ćiriličkog pisma, estetike i nasljeđa koju ono nosi u specifičnim lokalnim okolnostima, a u odnosu na kompletnu profesiju savremenog grafičkog dizajna, nastalu na tekovinama zapadnog kapitalizma, koja samim tim djeluje asinhrono u odnosu na naš kulturni mikrokosmos.\nFutro će govoriti o tome kako se dizajner suočava sa ovim izazovima u pokušaju da kreira relevantne vizuelne identitete koji pomijeraju čitavo društvo napred, korak po korak, navedeno je u saopštenju.\nTakođe, na onlajn događaju izlagaće i grafički dizajner, osnivač i vlasnik studija Logoholik Bojan Stefanović, koji će tokom svog predavanja posebnu pažnju posvetiti problemu srpskog ćiriličkog kurziva.\nStefanović će pružiti sažet osvrt na status srpske ćirilice u svakodnevnoj upotrebi na digitalnim platformama, ali i analizirati dobra rješenja iz prakse kroz primjer redizajna sajta Ministarstva prosvete, nauke i tehnološkog razvoja.\nGovoriće i o tehničkoj podršci postojećih platformi pri korišćenju srpskog ćiriličkog kurziva sa presjekom trenutne tipografske ponude.\nRNIDS je do sada poklonio dva pisma dostupnih za besplatno preuzimanje na njihovom sajtu - pismo Areal RNIDS, autorke Olivere Stojadinović, i Orto RNIDS, autorke Ane Prodanović, kako b se povećao fond besplatno dostupnih resursa za kreiranje internet sadržaja na ćirilici.\nIz RNIDS-a podsjećaju da je registracija .srb domena počela prije 10 godina, 27. januara 2012. godine, kada je .srb, poslije .rf, postao drugi domen na svijetu, čiji je nazive moguće registrovati na ćirilici.


Partizan: Milenko Savović je bio simbol jedne čitave epohe - Javni servis\nKošarkaški klub Partizan oprostio se od bivšeg kapitena i sportskog direktora Milenka Savovića koji je danas preminuo u 61. godini života.\nCrno-beli su na zvaničnom sajtu odali poslednju počast velikoj legendi kluba.\n“Legendarni kapiten i sportski direktor Partizana, Milenko Savović, preminuo je danas od posledica virusa Kovid 19. Nekada fenomenalni centar, lider koji je medju navijačima crno-belih bio poznat i pod nadimkom “Sveti Sava”, igrao je za prvi tim Partizana punih 12 godina. Osim u crno-belom timu, Savović je pre završetka karijere igrao za Granadu i Vojvodinu, a nastupao je i za A reprezentaciju Jugoslavije na Evropskom prvenstvu 1983″, navodi se u saopštenju.\nSavović je za reprezentaciju nastupao i kao junior 1979. odnosno kadet 1977.\n“U dresu Partizana, Savović je osvojio čak tri evropska Kupa Radivoje Korać, tri titule prvaka Jugoslavije i dva Kupa SFRJ. Na funkciji sportskog direktora, Milenko Savović je bio tokom čuvene sezone 1991/92, kada su crno-beli postali šampioni Evrope”, stoji u saopštenju.\nCrno-beli su naveli i da je Milenko Savović dugo godina radio u kompaniji Telekom Srbija sa kojom je Partizan imao odličnu saradnju.\n“Odlaskom Milenka Savovića, ostaje velika praznina u srcima svih ljubitelja košarke i posebno navijača Partizana. Savović je bio simbol jedne čitave epohe koje se svi navijači crno-belih sećaju sa osmehom na licu”, stoji u saopštenju košarkaškog kluba Partizan.


Austrija će nastaviti da podržava razvoj Bijeljine /VIDEO/ - NTV Arena Bijeljina\nAmbasador Austrije u BiH Ulrike Hartman,razgovarala je danas sa gradonačelnikom Bijeljine Ljubišom Petrovićem o modelima međusobne saradnje. Ona je istakla da mora da postoji odgovornost svih političkih stranaka da rade za dobrobit građana Bijeljine.Najavila je pomoć Austrije kako bi Bijeljina riješila ekološke probleme , ali i unaprijedila privredni ambijent .\nBijeljina se ubrzano razvija posljednjih nekoliko godina , a nove gradske vlasti imaju viziju daljeg razvoja Semberije u okviri Agende 2030 u pravcu ka zemljama Evropske Unije i u tome će imati podršku Austrije, izjavila ambasador Austrije u BiH Ulrike Hartman nakon sastanka sa gradonačelnikom Ljubišom Petrovićem.\nGovoreći o problemu zagađenosti vazduha i ekologiji rekla je da je fokus evropskih zvaničnika upravo na tim temama.\nGradonačelnik Bijeljine je istakao da se ubrzano radi na realizaciji projekta gasifikacije\nBijeljina je zahvalna na svemu onome što je Austrija do sada uradila na području Semberije, a iskazana je spremnost na jačanju saradnje u oblasti privrede.\nNa sastanku je posebno ukazano na sve veći problem današnjice- odlazak mladih ljudi sa ovih prostora.\nU Austriji, posebno u Beču živi i radi veliki broj ljudi sa područja Semberije i to je ogroman potencijal , kaže ambasadorka.\nPetrović je istakao da kroz poštovanje zakonskih procedura Bijeljina ostaje posvećena vladavini prava te da će insistirati na politici saradnje , a ne podjela.\nTags: austrija, bijeljina, ljubisa petrovic, saradnja, ulrike hartman


Povećati transparentnost poslovanja multinacionalnih kompanija\nBeta\t 17. aprila 2016. 19:35\nDirektorka Mejunarodnog monetarnog fonda (MMF) Kristin Lagard izjavila je danas da bi trebalo povećati transparentnost poslovanja multinacionalnih kompanija kako bi se sprečilo izbegavnja plaćanja poreza od čega najviše štete imaju siromašne zemlje, prenela je agencija Frans pres.\n“To je ozbiljan razlog za zabrinutost, a rešenje je u povećanju transparentnosti poslovanja multinacionalnih kompanija, transparentnosti njihovih sedišta i prihoda”, rekla je Lagardova na završnom sastanku MMF-a i Svetske banke u Vašingtonu.\nU aferi “Panamska dokumenta” indirektno je otkriveno da su neke od najvećih kompanija svoja sedišta prebacivale u zemlje u kojima odredjene vrste prihoda ne podležu nekim poreskim opterećenjima, takozvane poreske rajeve, i na taj način izbegavale plaćanje poreza.\nLagardova je ocenila da bi povećanje transparentnosti poslovanja trebalo da bude prvi korak ka donošenju novih pravila u toj oblasti i dodala da je MMF spreman da učestvuje u tome.\nPrema poslednjem izveštaju britanske nevladine grupe Oxfam, više od 50 velikih američkih korporacija, medju kojima su Epl (Apple), Volmart (Wallmart) i Dženeral elektrik (General Electric), prebacile su od 2008. do 2014. godine oko 1.400 milijardi dolara u zemlje “poreske rajeve” kako bi smanjile poreske troškove.\nLagardova je podsetila da zemlje u razvoju trpe najveću štetu od legalnih načina za izbegavanje poreza, jer im se tako crpe vitalni resursi.


Tata Motors je 2. najvredniji proizvođač automobila u Aziji - Neverovatna Indija\nNaslovna Ekonomija Tata Motors je 2. najvredniji proizvođač automobila u Aziji\nTata Motors je 2. najvredniji proizvođač automobila u Aziji\nTata Motors pretekao je po vrednosti korejskog proizvođača Hjundai Motors i postao drugi najvredniji proizvođač automobile u Aziji, ako se izuzme Japan.\nTržišna vrednost Tata Motorsa je trenutno 27.3 milijarde dolara, dok se vrednost firme Hjundai procenjuje na 27 milijardi dolara. Kineska firma SAIC je najvrednija firma u Aziji (ako se izuzme Japan) sa tržišnom vrednosti od 36 milijardi dolara.\nTržišna vrednost firme Tata Motors porasla je za 50% u poslednjih 12 meseci, čime je ova firma ostvarila najveći rast vrednosti među prvih 20 svetskih proizvođača. U istom periodu vrednost firma Hjundai Motors pala je za 13.5%, dok je vrednost firme SAIC porasla za 16%. Ako se analiziraju prvih 50 najvećih svetskih proizvođača, u prošloj godini zabeležen je prosečan pad tržišne vrednosti od 3%.\nTata Motors je sada 13. najvredniji proizvođač vozila u odnosu na 21. mesto u prethodnoj godini. Indijska firma je po vrednosti ispred proizvođača poput firmi Reno, Suzuki i Volvo, ali još uvek manje vredan od firmi Tesla Motors, Audi, Nisan i Ford.\nPrema prihodima Tata Motors je na 16. mestu u svetu sa prihodom od 42 milijarde dolara u poslednjih 12 meseci. Hjundai motors je 11. najveći proivođač sa prihodom od 81 milijardu dolara, dok je SAIK 8. najveći svetski proizvođač sa prihodom od 107 milijardi dolara. Suzuki Maruti je 30. najveći proizvođač automobila po vrednosti i 25. najveći po prihodima.\nTojota Motors predvodi svetsku listu sa prihodima od 240 milijardi dolara i 19 milijardi čistog profita.\nPrethodni tekstIndija pretekla SAD po broju pametnih telefona\nSledeći tekstGradi se najveći verski neboder na svetu


Izvor: Vostok.rs, 16.Nov.2018, 09:07\nPrvo lansiranje kosmičke letelice Ruske Federacije u orbitu u bespilotnom režimu moglo bi biti odloženo sa 2022. na 2024. godinu, saopštio je generalni direktor "Energije" (preduzeće koje je kosntrusialo "Sojuz") Sergej Romanov u intervjuu za "Komersant".\nPrema njegovim rečima, stanje broda danas ne dozvoljava slanje u orbitu po planu. Napomenuo je da je za završetak rada do 2022. godine potrebno obnoviti sve procese, dovršiti izdavanje projektne dokumentacije i pripremiti proizvodnju u fabrici. "Mi imamo osam eksperimentalnih instalacija `Federacije`: moramo ih napraviti, izvširi testove. Istovremeno, proizvodni ciklus se nastavlja. Bez eksperimentalnog razvoja, ne može biti reči o pilotiranom lansiranju, ne možemo rizikovati živote ljudi", dodao je Romanov. . Ranije je izvor u raketno-kosmičkoj industriji za RIA Novosti saopštio da bi se prvo lansiranje "Federacije" moglo biti odložiti do 2023. godine.


Vesić: Za 13 dana Pobednik se vraća na Kalemegdan - Infobrif\nVesić: Za 13 dana Pobednik se vraća na Kalemegdan\nObjavljeno 2.02.2020. u 10:10 poslednja izmena 2.02.2020. u 09:46\nZamenik gradonačelnika Goran Vesić najavio je danas da će za 13 dana statua Pobednika biti vraćena na svoje mesto na Kalemegdanu.\nBronzana skulptura Pobednik će biti vraćen na Beogradsku tvrđavu 12. februara, a narednog dana od 10 do 16 časova svi zainteresovani građani biće u prilici da pogledaju izloženu skulpturu na platou Gornjeg grada u neposrednoj blizini postamenta.\n„Vraćanje na postament je predviđeno za petak 14.februar“, dogovoreno je nakon posete i radnog sastanka stručnog tima Zavoda za zaštitu spomenika kulture grada Beograda, predstavnika izvođača i stručnog i konzervatorskog nadzora u ateljeu vajara Zorana Kuzmanovića koji završava radove na obnovi bronzane skulpture Pobednika.\n“ Oko Pobednika smo imali čitavu hajku da se nikad neće vratiti, da će biti pretopljen i razne druge gluposti. On će biti rekonstruisan i vraćen na svoje mesto, baš kao što je to urađeno i sa Spomenikom zahvalnosti Francuskoj, kao što raste i Beograd na vodi za koji se pričalo da će da potone ili da je to samo maketa. Danas ljudi iz svih krajeva grada dolaze u park Beograda na vodi i to je dokaz da se Beograd menja, a sve ono što radimo mi i predsednik Aleksandar Vučić je dokaz nesposobnosti onih koji su bili pre nas“, kazao je Vesić, a preneo Beoinfo.\nGrad Beograd je, kako navode, za obnovu spomenika izdvojio oko 200.000 evra.\nRadovi su podrazumevali restauraciju postamenta i stuba i sve konzervatorske radove.\nRestauracija statue urađena je u ateljeu vajara Zorana Kuzmanovića u Smederevu, a ceo posao obavlja se pod nadzorom Zavoda za zaštitu spomenika kulture Grada Beograda.\nGoran Vesićspomenik Pobednik\nAmbasadorka Britanije: Obratićemo pažnju šta kaže OEBS o legitimnosti izbora\nCrna Gora: Ne kopamo tunele na granici, zatvaramo divlje prelaze prema Srbiji


Priština obmanula i EU, krši i Vašingtonski sporazum: Dačić na sednici Saveta bezbednosti UN - 21.10.2020, Sputnik Srbija\nPrvi potpredsednik Vlade i ministar spoljnih poslova Srbije Ivica Dačić izjavio je danas na sednici Saveta bezbednosti UN da je Priština obmanula ne samo Srbiju... 21.10.2020, Sputnik Srbija\n17:33 21.10.2020 (Osveženo: 14:52 30.08.2021)\nDačić je rekao kako je Priština nakon potpisivanja Briselskog sporazuma odbila da ga sprovede i formira Zajednicu srpskih opština, sa obrazloženjem da nije u skladu sa kosovskim ustavom.\nOn je dodao i da je sporazum iz Vašingtona Priština počela da krši u delu koji se odnosi na jednogodišnji moratorijum na aktivnosti u vezi sa priznanjem tzv. Kosova, tako što je nastavila da lobira za nova priznanja i na taj način urušava poverenje i obesmišljava dogovore postignute u dobroj veri, prenosi Tanjug.\n„Mi godinama postavljamo Evropskoj uniji pitanje, koje sam i ovde postavljao više puta - da li uopšte možemo nazvati dijalogom i sporazumom nešto o čemu razgovaramo, dogovorimo se, potpišemo, a onda jedna strana kaže 'mi nećemo sprovesti dogovoreno'“, rekao je Dačić.\nOn je upitao, „šta bi se desilo da je Srbija odlučila da ne sprovede svoje obaveze?“.\n„Da li biste imali strpljenja, razumevanja i izgovora kao što ih imate za predstavnike Prištine već više od sedam godina? Srbija je, i pored svega ovoga, strpljivo nastavila da se zalaže za dijalog i primenu dogovorenog, uz nadu da će i drugi uvideti koliku štetu čitavom procesu nanosi ovakvo neprihvatljivo ponašanje Prištine“, rekao je Dačić.\nOn je dodao da je ohrabrujuće to što je prošle nedelje, tokom posete Prištini, specijalni izaslanik Miroslav Lajčak insistirao na punom sprovođenju postignutih sporazuma.\n„Negativne reakcije Prištine na njegove izjave, međutim, govore o tome da tamo i dalje ne postoji politička volja neophodna za suštinski napredak u procesu dijaloga“, rekao je Dačić.


Banatsko Aranđelovo » Blog Archive » Završen jesenji deo Potiske lige za sezonu 2016/2017\nZavršen jesenji deo Potiske lige za sezonu 2016/2017\npetak, 25. novembar 2016. 09:28 admin\nProteklog vikenda završen je jesenji deo Potiske međuopštinske lige za takmičarsku sezonu 2016/2017. godinu, odigravanjem mečeva 13. kola, u kojem je Slavija gostovala u Srpskom Krsturu, dok je Hajduk bio slobodan.\nNa samom početku, spomenućemo i rezultate koje su naši timovi zabeležili u prethodna dva kola Potiske lige.\nSlavija je nakon pobede u lokalnom derbiju nad ekipom Hajduka, u 11. kolu gostovala sve boljoj ekipi Sloge u Ostojićevu, koja se polako konsoliduje nakon veoma lošeg starta sezone, ali su ipak momci iz Banatskog Aranđelova zabeležili rutinsku pobedu od 3:0. Hajduk je kod kuće u istom kolu, takođe, rutinski pobedio ekipu AFK iz Ade sa 6:3.\nU 12. kolu Slavija je bila slobodna, dok je Hajduk, opet kod kuće, dočekao ekipu Sloge i nakon incidenta i prekida utakmice neočekivano ostao bez bodova, izgubivši za „zelenim“ stolom sa 3:0, iako je u momentu prekida meča vodio sa 1:0. Tako je ekipa Hajduka, svojim nepromišljenim i neprimerenim ponašanjem, samu sebe „udaljila“ iz trke za lidersku poziciju na tabeli.\nNa kraju, u 13. kolu tekućeg prvenstvena Hajduk je bio slobodan, dok je Slavija gostovala ekipi Jedinstva u Srpskom Krsturu. Sa ovog tradicionalno teškog gostovanja Slavija se vratila sa tri boda, pobedivši nakon mnogo muke domaćina sa 1:0 i tako osigurala treće mesto na kraju jesenjeg dela prvenstva.\nNadamo se da će naše ekipe i u nastavku takmičarske sezone, čiji je početak planiran za kraj marta 2017. godine, beležiti dobre rezultate i uspeti da ako ne poprave onda barem očuvaju postojeće pozicije na tabeli.\nMesna zajednica (92)


IATA: Avio-saobraćaj se neće vratiti na nivo pre krize bar do 2023. - News - Turistički svet\nIATA: Avio-saobraćaj se neće vratiti na nivo pre krize bar do 2023.\nAvio-saobraćaj se neće vratiti na nivo od pre krize pre 2023. godine, ocenila je Međunarodna asocijacija za vazdušni saobraćaj (IATA).\nPo oceni te organizacije koja okuplja 290 aviokompanija, saobraćaj će 2021. (meren kilometrima po putniku) biti 24% manji od nivoa 2019, zasnovano na pretpostavci da će obnova početi u trećem tromesečju 2020. ponovnim otvaranjem unutrašnjih veza.\nPo pesimističkijem cenariju - ukoliko restrikcije za saobraćaj budu trajale i u trećem tromesečju ove godine, IATA predviđa da će nivo saobraćaja pasti 34% 2021. godine.\nPrema anketi te organizacije 58% ispitanih putnika će u prvo vreme ograničiti putovanja na domaće letove, po svojoj zemlji.\nGeneralni direktor IATA-e Aleksander Žuniak je rekao da to ukazuje koliko je važno da se donesu zajedničke mere za zdravstvenu bezbednost u avionskim putovanjima. Rekao je da se sada vode pregovori na međunarodnom nivou da se utvrde određene zajedničke mere kontrole i sanitarne mere.\nKako je navela, 69% ispitanih putnika je reklo da bi odbilo da putuje u slučaju da ih na kraju puta čeka 14-dnevni karantin.


Treći jak zemljotres pogodio Grčku - 26.12.2021, Sputnik Srbija\nTreći jak zemljotres pogodio Grčku\nZemljotres jačine 6 stepeni po Rihterovoj skali registrovan je u blizini Krita i to je treći jak zemljotres koji je danas pogodio Grčku. 26.12.2021, Sputnik Srbija\nEpicentar zemljotresa koji se dogodio u 20.59 po lokalnom vremenu bio je 174 kilometra istočno od Irakliona na dubini od 10 kilometara, navodi se na sajtu Evropsko-mediteranskog seizmološkog centra. Prethodno je zemljotres 5,2 stepeni po Rihterovoj skali uzdrmao južna grčka ostrva, a najviše se osetio na Kritu, javio je "Katimerini". Potres se dogodio oko 17.15 po lokalnom vremenu, sa istočne strane Krita, na dubini od devet kilometara, saopštio je Institut za geodinamiku iz Atine. Za sada nije prijavljena materijalna šteta, niti ima informacija o eventualnim povređenima. Zemljotres se, prema pisanju lokalnih medija, osetio i na ostrvima Karpatos, Kasos, Rodos i Santorini. Grčku je nakon toga, u 18.14 pogodio još jedan zemljotres jačine 4 stepena, u planinama zapadno od Atine, 27 kilometara severoistočno od grada Korint, na dubini od 16,7 kilometara.\nsvet, grčka, krit, nesreće i prirodne katastrofe\n20:32 26.12.2021 (Osveženo: 20:43 26.12.2021)\nZemljotres jačine 6 stepeni po Rihterovoj skali registrovan je u blizini Krita i to je treći jak zemljotres koji je danas pogodio Grčku.\nEpicentar zemljotresa koji se dogodio u 20.59 po lokalnom vremenu bio je 174 kilometra istočno od Irakliona na dubini od 10 kilometara, navodi se na sajtu Evropsko-mediteranskog seizmološkog centra.\nPrethodno je zemljotres 5,2 stepeni po Rihterovoj skali uzdrmao južna grčka ostrva, a najviše se osetio na Kritu, javio je "Katimerini".\nPotres se dogodio oko 17.15 po lokalnom vremenu, sa istočne strane Krita, na dubini od devet kilometara, saopštio je Institut za geodinamiku iz Atine. Za sada nije prijavljena materijalna šteta, niti ima informacija o eventualnim povređenima.\nZemljotres se, prema pisanju lokalnih medija, osetio i na ostrvima Karpatos, Kasos, Rodos i Santorini.\nGrčku je nakon toga, u 18.14 pogodio još jedan zemljotres jačine 4 stepena, u planinama zapadno od Atine, 27 kilometara severoistočno od grada Korint, na dubini od 16,7 kilometara.


Vigemark i učesnici YouTube festivala promoviraju vrijednosti EU\nFestival YouTube kulture (Balkan Tube Fest) naziv je višednevnog događaja na kojem će se okupiti djeca, mladi i njihovi roditelji i promovirati osnovne vrijednosti Evropske unije - toleranciju i socijalnu inkluziju.\nŠef Delegacije Evropske unije u Bosni i Hercegovini i specijalni predstavnik EU Lars-Gunar Vigemark (Lars-Gunnar Wigemark) biti će domaćin tog događaja koji će biti upriličen danas u Sarajevu.\nVigemark će se pridružiti mladim i uticajnim YouTuberima iz regiona, uključujući 'Huligane iz gimnazije' i Nedima Lepića iz BiH, kao i desetine njihovih fanova, kada će se razgovarati o nasilju, diskriminaciji i predrasudama koje utiču na najmlađe.\nU subotu, 25. novembra, predstavnici Delegacije EU u BiH učestvovat će na dva događaja u okviru Balkan Tube Festa, najvećeg regionalnog YouTube festivala, koji se održava u Sarajevu, najavljeno je iz Ureda za komunikacije Delegacije EU u BiH.\nViše o temi Lars-Gunnar Wigemark\nČović na sastanku sa Vigemarkom: Od kud potreba da se sada bavimo ratom\n18.11.2017 u 18:46\n16.11.2017 u 13:26\nDa li je na pomolu veliko pomirenje u engleskoj kraljevksoj porodici


Otkrivamo koje su to seksi cice ove nedelje "zapalile" svet — Wannabe Man\nOtkrivamo koje su to seksi cice ove nedelje “zapalile” svet\nVreme je da rekapituliramo još jednu nedelju! Dok drugi pričaju o visokim temperaturama, raznim događajima i dešavanjima, odlično znamo šta je ono što svakom muškarcu prija – pogled na savršene seksi devojke koje umeju da učine da dan bude još lepši. Evo nekih koje su ostavile ovih dana najveće utiske na muški svet.\nTokom jedne zabave u Njujorku, Šanel Iman je mamila poglede u crnoj, uskoj kombinaciji koja je sasvim pratila linije njenog savršenog tela koje je kao izvajano.\nOva devojka je uvek na granici jedne konzervativne i provokativne osobe. U sebi kao da ima dve ličnosti, nekada je neodoljivo privlačna, a nekada sva smerne, ali u svakom od tih slučajeva je neviđeno seksepilna. Evo jednog skromnog, primerenog autfita tokom snimanja najnovijeg filma, ali i pored svega toga izazvala je reakcije kod muškaraca u velikoj meri.\nKljučne reči Alesandra AmbrosioBela Hadidcicahejli BoldvinKajli Dženermagazin za muškarcemuški magazinOtkrivamo koje su to seksi cice ove nedelje "zapalile" svetprijanka copraseksepilseksepilna devojkaSeksi cicaseksi ciceseksi devojkeWannabe Man


Jokanović ostaje u Fulamu i dobija povećanje plate - Televizija Kopernikus TV K::CN\nJokanović ostaje u Fulamu i dobija povećanje plate\nSrpski trener Slaviša Jokanović najverovatnije ostaje u Fulamu i naredne sezone. Uprava engleskog kluba zadovoljna je radom trenera koji trenutno ima niz od 21 utakmice bez poraza i nadomak je plasmana u Premijer ligu.\nFulamu ide odlično u Čempionšipu i ako ekipa ostvari najvažniji sportski cilj, a to je plasman u najviši rang takmičenja, klub će Jokanoviću ponuditi novi ugovor sa znatno boljim finansijskim uslovima. Naš trener ovaj tim vodi od 2015.\nFulam je trenutno na trećem mestu Čempionšipa. Prve dve ekipe na kraju sezone prelaze u Premijer ligu, dok će još četiri tima igrati u plej-ofu. Prvoplasirani Vulverhempton je već osigurao ovo mesto i na kraju sezone, druga je ekipa Kardifa, koja ima samo bod više od Jokanovićevog tima.


07. Apr 2001 17:45 (GMT+01:00)\nU ponedeljak sastanak šefova diplomatija članica EU\nU SRJ stiže 150 miliona evra\nNa sastanku će da se govori i o povratku VJ u sektor D\nBRISEL (Tanjug) - Šefovi diplomatija zemalja članica Evropske unije će u ponedeljak u Luksemburgu ohrabriti SRJ i Srbiju da nastave putem reformi i izraziti spremnost Unije da i politički i finansijski podrži te napore, izjavio je jedan zvaničnik u Briselu.\nKako se očekuje, na sastanku u Luksemburgu biće usvojeno saopštenje o nastavku pomoći kojim se ona neće "doslovno" uslovljavati izručenjem Slobodana Miloševića Haškom tribunalu. U dobro obaveštenim diplomatskim izvorima u Briselu tvrdi se, međutim, da petnaestorica ipak neće menjati svoje osnovno opredeljenje da Miloševiću bude suđeno i u Hagu.\nUsvajanjem saopštenja defintivno će se otkloniti neke dileme o novoj tranši pomoći EU Jugoslaviji od 150 miliona evra, koja bi trebalo da krene za nekoliko nedelja. Ta tranša je deo "paketa" od 240 miliona evra koji je EU namenila Jugoslaviji.\nJoš jedan sastanak, koji će iduće nedelje biti održan u Briselu, takođe privlači pažnju. Reč je o sastanku u sedištu NATO na kome će se razmotriti mogućnost ulaska VJ i u sektor D kopnene zone bezbednosti. U Briselu se čuje da je ta konačna odluka sasvim izvesna i da će pripadnici VJ vrlo skoro ući u taj deo zone na jugu Srbije.


Izvor: Islamska država odgovorna za napad u Indoneziji\nBeta 14. januara 2016. 13:05\nNovinska agencija Aamak (Aamaq), koja je povezana sa Islamskom državom, javila je danas da je ta ekstremistička grupa izvela napad u Džakarti, pozivajući se na neimenovani izvor.\nKako navodi AP, ta agencija je ranije korišćena kao izvor za borce Islamske države. Medjutim prema američkom portalu SITE, specijalizovanom za ekstremističke sajtove Islamska država još nije izdala saopštenje u kome preuzima odgovornost za današnji napad u Džakarti.\nU vesti na arapskom jeziku izvor je rekao agenciji Aamak da su „borci Islamske države jutros izveli oružani napad usmeren na strance i bezbednosne snage koje imaju zadatak da ih štite u glavnom gradu Indonezije, Džakarti“.\nIndonežanska policija saopštila je da je jutrošnjem napadu u centru Džakarte ubijeno pet napadača i da su poginule još dve osobe, od kojih jedan Holandjanin, javile su svetske agencije.\nNapad se dogodio blizu trgovinskog centra koji se nalazi nadomak policijske stanice. Policija je navela da ne veruje da ima još napadača i dodala da su oni hteli da ponove scenario terorističkih napada u Parizu 13. novembra 2015. godine kada je poginulo 130 i povredjeno više od 350 osoba.\nPolicija u Džakarti sumnja da su džihadist iz Islamske države odgovorni za napad jer su pre napada indonežanskim vlastima uputili šifrovanu poruku.\nIndonezija, bivša holandska kolonija, postala je nezavisna država 1949. godine posle oružanog sukoba s Holandijom.\nŠef holandske diplomatije Bert Kunders žestoko je danas osudio napade u Džakarti i naveo da je jedan holandski državljanin teško ranjen, dok su vlasti u Indoneziji saopštile da je jedan Holandjanin poginuo.\nPakistanski premijer Navaz Šarif strogo je osudio napad u glavnom gradu Indonezije i izrazio žaljenje zbog gubitka života.\nOn je rekao da je terorizam zajednička pretnja muslimanskim zemljama i da je borba protiv terorizma njihova kolektivna odgovornost.\nU Maleiziji je bezbednost podignuta na najviši nivo posle napada u Džakarti.


Nauka & Tehnologija arhiva vesti 19.09.2018 - Naslovi.net\nKompanija koja se bavi rudarenjem bitcoina, Soluna, i koja je osnovana iz američkog investicionog fonda, planira da od januara sledeće godine počne sa izgradnjom vetroparka od 36 megavata (MW) blizu Dakle u Maroku, prenosi Ars Technica. Soluna ima… »\nSezame otvori se! Alibaba, najveća kineska e-commerce kompanija, očekuje se da počne da posluje u našoj zemlji. Objavljeno je i da se zna kada Alibaba stiže u Srbiju, što je sjajna vest za građane. Po rečima našeg Ministarstvu trgovine, turizma i… »\nHuawei ponovo nagoveštava četvrtasti modul kamera na Mate 20 telefonima (video)\nHuawei će narednog meseca u Londonu predstaviti Mate 20 i Mate 20 Pro telefone. Do sada smo imali priliku da vidimo neke procurele fotografije modela sa četvrtastim kamera modulom na poleđini, kompanija ga je nagovestila na zvaničnoj pozivnici i video… »\n19.09.2018 Nauka & Tehnologija, izvori


Trener rukometne reprezentacije Hrvatske Lino Červar objavio je spisak igrača za kvalifikacione utakmice za Evropsko prvenstvo 2020. godine koje "vatreni" igraju sa Srbijom. Na njemu nema jednog od najboljih igrača ive selekcije Luke Cindrića, koji je nedavno zaradio tešku povredu, ali da to ne treba da spreči ekipu da ostvari cilj.\nButulija: Cilj je da prođemo grupu na SP u Grčkoj\nSelektor juniorske reprezentacije Srbije u rukometu Igor Butulija rekao je da na predstojećem Svetskom prvenstvu u Grčkoj očekuje plasman u drugi krug.\nNi godinu dana nije proveo na klupi niškog Železničara, a poznati rukometaš i trener Veselin Vujović odlučio je da podnese ostavku.\nDERBI PRIPAO CRNO-BELIMA Zvezda poražena od Partizana, Stevanović joj presudio sa 15 golova\nRukometaši Partizana savladali su Crvenu zvezdu sa 32:28 (15:13) u trećem kolu plej-ofa Superlige.\nBrković: Kil je pokazao svu svoju snagu\nTrener rukometaša Partizana Aleksandar Brković rekao je nakon poraza od Kila (35:24) da je nemački tim u Beogradu pokazao svu svoju snagu, ali da su crno-beli možda mogli da prođu i bolje u Pioniru.\nUŽIVO, PARTIZAN - LOKOMOTIVA Crno-beli rafal na otvaranju, slažu trojku na trojku!


Govedarica: Dodik je taj koji je smijenio Srbe iz Upravnog odbora Centralne banke BiH - Klix.ba\nPoruka iz SDS-a Govedarica: Dodik je taj koji je smijenio Srbe iz Upravnog odbora Centralne banke BiH\n7.11.2019. u 12:54\nNajveću odgovornost zašto danas nema Srba u Upravnom odboru Centralne banke BiH snosi član Predsjedništva BiH iz RS-a koji se ponaša kao isključivo SNSD-ov član Predsjedništva BiH, kazao je član Predsjedništva SDS Vukota Govedarica reagujući na izjave Milorada Dodika o nemogućnosti popunjavanja srpskih mjesta u Upravnom odboru Centralne banke BiH.\n"Dakle, smijenjeni su na nezakonit način i Dodik je po ko zna koji put pokazao da on ne bira koliku će štetu napraviti Republici Srpskoj i srpskom narodu kada treba da ostvari neku svoju ili partijsku korist", kazao je član Predsjedništva SDS-a.\nSmatram da bi bilo krajnje korektno da Predsjedništvo BiH upozna javnost s prijedlogom odluke o razrješenju srpskih članova Upravnog odbora Centralne banke BiH i kompletno obrazloženje sa svim opravdanim razlozima za smjenu Vladušića i Marinkovića iz koje će biti vidljivo zašto i zbog čega je Dodik tražio njihovu smjenu.\n"Nedopustivo je da Upravni odbor Centralne banke donosi bilo kakve odluke bez srpskog naroda. Jedino na taj način će se ispraviti ova politička glupost za koju je odgovoran isključivo Milorad Dodik", zaključio je Govedarica.


Hodanje: Zašto je toliko važno\nKako će zapravo pomoći vašem organizmu i zdravlju. Naučnici kažu da je hodanje jedna od najboljih fizičkih aktivnosti koju možete da praktikujete. Ono sprečava bolesti srca, dijabetes, jača imunitet i donosi brojne druge koristi za vas.\nPojačajte muziku, pojačaćete trening\nEvo kako dobra plejlista može da podigne vaš trening na viši nivo. Zahvlajujući činjenici da skoro svaki gedžet koji imate može da pusti muziku, sada je lakše nego ikada možete svoju muziku da nosite gde god poželite.


Protest taksista u Beogradu: Inspekcija da sankcioniše „CarGo“, „Cammeo“ i kombi prevoznike; Sukob taksi vozača na Novom Beogradu | Hronika\nPočetna strana > Hronika > Protest taksista u Beogradu: Inspekcija da sankcioniše „CarGo“, „Cammeo“ i kombi prevoznike; Sukob taksi vozača na Novom Beogradu\nProtest taksista u Beogradu: Inspekcija da sankcioniše „CarGo“, „Cammeo“ i kombi prevoznike; Sukob taksi vozača na Novom Beogradu\nTaksisti okupljeni u Privrednoj taksi komori Srbije, održali su protestni skup ispred zgrade inspekcijskih organa Grada Beograda zbog, kako su naveli, nesprovođenja zakona o prevozu putnika i nesankcionisanja udruženja CarGo, Cammeo, kao i internet kombi prevoza "od vrata do vrata".\nOni su na protestu sakupljali potpise koje će uputiti saobraćajnoj inspekciji pozivajući inspektore da, kako kažu, rade svoj posao.\nTaksisti kažu da su im firme koje putnike prevoze preko internet aplikacija nelojalna konkurencija, koja im ugrožava egzistenciju, i kao primer navode da su pazari taksista u noćnoj smeni opali za 40 do 50 odsto.\nTaksi komora neće protestovati zajedno sa taksi udruženjem SITAB u ponedeljak, ali neće ni sprečavati svoje članove da se tom protestu pridruže, kaže njihov predstavnik Boško Vukojević.\n"Promenili smo format protesta zato što ne želimo ovog puta da remetimo svakodnevne aktivnosti naših sugrađana, i ne želimo da politizujemo naše esnafske zahteve. Ono što tražimo jeste da se sprovodi zakon, ono što tražimo jeste da nadležni organi koji su dužni za sprovođenje zakona rade svoj posao. Da li ćemo to dobiti? Dobićemo", uveren je on.\nVukojević dodaje i da se taksisti bore za sprovođenje zakona i ni za šta drugo. "Zašto je država donosila zakon ako ga ne sprovodi", upitao je.\nNa Novom Beogradu je oko 14.30 h došlo do fizičkog okršaja dvojice taksi vozača iz različitih udruženja, nezvanično saznaje "Blic".


Šta se predviđa izmenom Odluke o zaduživanju grada za 797 miliona dinara\nObjavljeno 01.07.2015. u 17h\nJedna od tačaka dnevnog reda današnje 37. sednice Skupštine grada bio je Predlog Odluke o izmeni Odluke o odobravanju zaduživanja grada Zrenjanina, na osnovu kog je izvršena preraspodela u strukturi postojećih kapitalnih investicija, uključivanje novih investicionih aktivnosti, a neke investicije su isključene zbog nemogućnosti započinjanja istih usled nedostatka kompletne projektno-tehničke dokumentacije.\nKao jedna od takvih navedena je i izgradnja fiskulturne sale u Stajićevu.\nTim povodom odbornicima se obratio i gradonačelnik Janjić, koji je naglasio da ovom Odlukom nema nikakvog dodatnog zaduživanja Grada, te da ovo nije prva lokalna administracija koja uzima kredit da bi uradila neke investicije.\n– Mi smo i 2012. godine zatekli zadužen grad za više od 300 miliona dinara, te kredite otplaćujemo i danas, tako da to nije ništa novo. Uzeli smo kredit da bi realizovali kapitalne projekte, nešto što se godinama i decenijama nije radilo i taj kredit je uzet na rok od pet godina, s kamatom od 3,5% i sigurno je da smo isplanirali i da ga vratimo. Što se tiče fiskulturne sale u Stajićevu, i meni je žao što nismo do sada započeli gradnju. To što ta sala neće biti plaćena iz kredita, ne znači da smo odustali od projekta, već da će se on finansirati iz nekih drugih izvora i sigurno će, u narednih godinu dana biti započeta gradnja sale u Stajićevu i završena u najkraćem mogućem roku – poručio je sa skupštinske govornice gradonačelnik Zrenjanina, a predlog te Odluke je potom i usvojen većinom glasova.\nPredviđene investicione aktivnosti se sprovode do visine raspoloživih sredstava, odnosno Odlukom o izmeni Odluke o dugoročnom zaduživanju grada Zrenjanina predviđa se finansiranje više projekata, do ukupnog iznosa od 797.400.000 dinara. Među njima su rekonstrukcija mosta u Vardarskoj ulici, pešačka zona, akvapark, izgradnja tri kružne raskrsnice, izgradnja dva nova vrtića, izgradnja trotoara i biciklističkih staza, izgradnja puteva, rekonstrukcija javnog osvetljenja, izuzimanje zemljišta za obilaznicu, izgradnja puteva u ulicama Principova, Stevana Hristića, Prilepski red, natkrivanje pijace u Jug Bogdanovoj.\nZbog obimnosti predloženih tačaka 37. sednica Skupštine grada prekinuta je nakon 32. tačke dnevnog reda i biće nastavljena u petak, 3. jula.\nTagovi:sednica, Skupština grada


6 saveta za kontrolisanje inkontinencije tokom vežbanja\nŽivot sa inkontinencijom sa sobom nosi mnoštvo izazova. Vežbanje je jedan od njih. Bez obzira da li ste na časovima joge, dižete tegove u teretani ili samo trčite, curenje mokraće može se desiti bilo gde i bilo kada, ženama svih starosnih grupa. Ali, ne treba dozvoliti da zbog toga odustanete od vežbanja koje vam je potrebno.\nZašto mi curi mokraća tokom vežbanja?\ntokom trčanja ili vežbanja najčešće je posledica stresne urinarne inkontinencije. Do curenja urina takođe može doći kada se smejete, kijate ili samo stojite – u suštini, tokom bilo koje vrste aktivnosti koja zahteva fizički napor, čak i ako je nenamerna. Iako se to može dogoditi ženama svih starosnih grupa, najčešće se događa nakon porođaja. Evo nekoliko korisnih saveta kako da kontrolišete curenje mokraće tokom vežbanja i da ostanete aktivni.\n1. Ojačajte dno karlice Kegelovim vežbama\nKegelove vežbe ili\nsu jedan od najefikasnijih načina za poboljšanje i održavanje funkcija creva i bešike. Slabo dno karlice će pre dovesti do stresne inkontinencije tokom vežbanja, ali inkontinenciju možete značajno smanjiti uz samo pet minuta Kegelovih vežbi dnevno. Ovde pogledajte naš detaljni vodič. Ili, još bolje, preuzmite našu aplikaciju za vežbanje dna karlice.\n2. Vodite računa koje tečnosti unosite\nIako je važno da budete hidrirani, naročito tokom vežbanja, razmislite o tome da se uzdržite od napitaka koji sadrže kofein (npr. kafa, kola, čaj) pre nego što krenete da vežbate. Kofein može izazvati iznenadan nagon i dovesti do češćeg odlaska u toalet.\n3. Koristite pesar ili tampon\nKorišćenje tampona podržava mokraćni kanal, što može pomoći u sprečavanju curenja zbog stresne inkontinencije. Pesar (umetak), koji obično koriste žene sa prolapsom karličnih organa da zadrže prolaps na mestu, a donekle i intravaginalne naprave koje daju oslonac mokraćnom kanalu, takođe mogu da ublaže stresnu urinarnu inkontinenciju.\n4. Zaštitite se ulošcima ili gaćicama za inkontinenciju\nPodrazumeva se da će, ako imate curenja, naši diskretni proizvodi za inkontinenciju pružiti najbolju zaštitu za sprečavanje curenja i neprijatnih mirisa, dok će vam istovremeno omogućiti da samouvereno trenirate na traci za trčanje.\n5. Vežbajte mokraćnu bešiku\nPreuzmite kontrolu nad mokraćnom bešikom tako što nećete trčati u toalet svaki put kad osetite potrebu za mokrenjem. Kao i svaki mišić u telu, i mokraćna bešika se može istrenirati. Pokušajte da produžite vreme odlaska u toalet i polako taj period produžavajte.\n6. Ispraznite mokraćnu bešiku\nAko vam se tokom vežbanja desi curenje mokraće, možda ćete pokušati da steknete naviku pražnjenja mokraćne bešike pre vežbanja. Izbor hrane koja prija vašem probavnom sistemu takođe vam može pomoći da izbegnete neugodne gasove i da se osećate manje naduto pre treninga.\nŠta god da radite, ne odustajte od vežbanja.\nKao što vidite, postoji mnogo načina za kontrolisanje curenja tokom aktivnog načina života. Promenom nekih svojih navika i korišćenjem naših proizvoda za zaštitu od inkontinencije možete sa samopouzdanjem raditi ono što želite i budete ono što jeste.


PROSEČNA PLATA U SRBIJI BIĆE 1.000, A PENZIJA 500 EVRA: Predsednik Aleksandar Vučić otkrio naredne ciljeve za napredak Srbije : Nadlanu.com\nPROSEČNA PLATA U SRBIJI BIĆE 1.000, A PENZIJA 500 EVRA: Predsednik Aleksandar Vučić otkrio naredne ciljeve za napredak Srbije\nObjavljeno 13. feb 2022. / 12:00:13\nPredsednik Srbije Aleksandar Vučić je, gostujući u "Novom jutru" na televiziji "Pink" izjavio da je zadovoljan trenutnim uspehom Srbije, ali da kako to uvek biva, postoje stvari koje nije uspeo da ispuni, što će se, kako je istakao, u narednom periodu zasigurno promeniti.\nVučić je, kako je ponovio, zadovoljan svim stvarima koje je Srbija do sada uradila, a da je u planu još mnogo toga što će pospešiti život u Srbiji.\n- Danas govorim kao predsednik Republike Srbije, i nadam se da neću istupati kao stranački predstavnik. To je moja obaveza, i toga ću da se pridržavam - objašnjava Vučić govoreći o novom zakonu.\nKako je dodao, od 2021. godine, susreo se sa mnogo toga, i da je imao prilike da se uveri u svašta.\n- Imate potrebu da se borite i rešavate probleme, a onda se suoočite sa tim da je zemlja u velikom problemu. Najteža odluka doneta je 2014. godine, kada smo išli u mere fiskalne konsolidacije. To je bila teška odluka, ali sam bio spreman - rekao je Vučić.\nVezano za 100 evra za mlade, Vučić kaže da je to ukupno 102 miliona evra. Oko 300 miliona evra je izdvojeno za penzionere.\n- Ukupno, to je više od 500 miliona evra. Sada to možemo, ali ranije nije bilo fabrika, zdravog izvoza, a bilo je korupcije... - dodao je on.\n- Ti ljudi su bili tada najbogatiji, a danas to nije slučaj - rekao je Vučić.\nVučić je potom istakao da je ideja, da do kraja mandata prosečna plata bude do 1.000 evra.\n- Bio je Stojan Radenović pre neki dan, i kada vam takav naučnik kaže da je zadovoljan svojom zemljom, ne postoji ništa bolje. Kada to kaže Jelena Begović, kada kaže Dana Grujičić kaže da se ulaže u zdravstvo. Hvala vam na tome, neko to sve vidi, i zato nastavljamo sa ambicioznim planovima. Do kraja mandata sledeće Vlade prosečna plata će biti 1.000 evra. To ne samo da je realno, već i ostvarivo ukoliko ne bude bilo spoljnih problema. Samo me brine da na svetskom nivou ne bude većih potresa - kaže Vučić.\n100 evraaleksandar vučićnapredak Srbijenovo jutropenzijepenzioneriplatepovećanje penzijapovećanje platapredsednik Srbijetelevizija pink


Više od pola decenije Roditeljske kuće pri zadužbini porodice Kostić | MK Group\nViše od pola decenije Roditeljske kuće pri zadužbini porodice Kostić\n19. jun 2019. godine, Novi Sad – Na tradicionalnom druženju povodom osnivanja Roditeljske kuće u okviru Zadužbine porodice Kostić u Novom Sadu, šestu godinu za redom okupili su se predstavnici MK Group, Nacionalnog udruženja roditelja dece obolele od raka (NURDOR), kao i predstavnici Instituta za zdravstvenu zaštitu dece i omladine Vojvodine.\n„U MK Group čvrsto verujemo da je obaveza svakog čoveka da pomaže drugima u skladu sa svojim mogućnostima. Bilo da se radi o osnivanju zadužbina, novčanim donacijama ili drugim dobrim delima, humanost je jedini način da kao društvo ostanemo na putu pravih vrednosti. Vođen tom idejom, pre više od pola decenije, predsednik MK Group je svoju porodičnu kuću u Novom Sadu, kao zadužbinu porodice Kostić, ustupio na korišćenje Institutu za zdravstvenu zaštitu, dece i omladine Vojvodine. Od tada do danas, zajedno sa našim dragim prijateljima iz Nurdora i Instituta, omogućili smo da, pod okriljem ovog doma, svoje mesto nađe gotovo 60 porodica,“ rekao je Jovan Purar, direktor MK Group.\n„Nama je od izuzetne važnosti to što znamo da na našem putu imamo pouzdane partnere. MK Group je tokom godina, u više navrata, kroz razne donacije doprinela radu našeg udruženja, a samim tim i unapređenju kvaliteta lečenja dece obolele od raka u Srbiji. Zajedno, nastavljamo borbu za naše mališane,“ navela je Joland Korora, predsednica Upravnog odbora Nurdora.\n“Oko 60 dece obolele od malignih bolesti, koja nisu iz Novog Sada u toku oporavka od lečenja hemioterapijom, imali su mogućnost da borave u roditeljskoj kući u okviru Službe za hematologiju i onkologiju Instituta za zaštitu dece i omladine Vojvodine, u pratnji svojih roditelja. Na taj način omogućeni su im bolji standardi lečenja, socijalizacija i mogućnost rehabilitacije u porodičnim uslovima koje pruža ova kuća. Pokrajinski sekretarijat za zdravstvo je u poslednjih šest godina, koliko postoji Roditeljska kuća, izdvojio 48 miliona dinara za njen nesmetan rad i funkcionisanje“, istakla je zamenica pokrajinskog sekretara za zdravstvo dr Ivanka Savić. Saradnja Pokrajinskog sekretarijata za zadravstvo i Roditeljske kuće biće uspešno nastavljena i u budućnosti.\nKako bi boravak dece obolele od malignih oboljenja učinila još humanijim, ovom prilikom MK Group obezbedila je dodatne zabavne sadržaje koje će deca moći da koriste.


Iznenadni potez Vladimira Putina kojim je sebi omogućio da ostane predsednik Rusije do 2036. iznenadio je čak i mnoge zvaničnike Kremlja, a neki osećaju da su obmanuti njegovim motivima za promenu ustava. Putinov iznenadni preokret bio je udarac za neke starije zvaničnike koji su se nadali da će on naći elegantniji način da zadrži uticaj kad mu se okonča četvrti mandat 2024.\nNeki su povukli paralele sa 2011. godinom, kad je on sa pozicije premijera preuzeo predsedničku fotelju od Dmitrija Medvedeva, s kojim je menjao fotelje, piše “Blumberg”.\nU Rusiji je moguće biti šef države dva mandata zaredom, pa je tako Putin bio premijer Rusije od 1999-2000, potom predsednik u dva mandata do 2008, premijer do 2012, pa ponovo predsednik (reizabran 2018), dok je Medvedev služio kao predsednik od 2008-2012, a nakon toga je prešao na poziciju premijera. Dok mu istekne mandat 2024, Putin će zaokružiti četvrt veka na vrhu vlasti.\nNeimenovani izvori rekli su za “Blumberg” da je Putin verovatno skovao svoj plan da ostane predsednik još u januaru kad je pokrenuo ustavne promene koje su naizgled poštovale ograničenje mandata.\n- Amandmani su bili velika obmana – izjavio je jedan izvor blizak Putinu, dok je drugi nazvao taj korak “dimnom zavesom” napravljenom s namerom da predsedniku omogući da se reši ograničenja na mandat i to u poslednji trenutak kako bi minimalizovao potencijalnu opoziciju među elitom Kremlja.\nProtest zbog Putinovih amandmana u Sankt Peterburgu 15. marta\nPutinov potez da si obezbedi još dva dva šestogodišnja termina gurnuo je Rusiju na put utvrđene autoritativne vladavine slično Kini, u kojoj je predsednik Si Đinping izmenio ustav kako bi produžio svoju vlast. Taj korak je takođe obrisao sva pitanja oko toga da li će Putin zaista sići sa vlasti i dozvoliti Rusiji da evoluira u demokratiju poput evropske.\n- Ove je veoma drugačija vrsta ruske države, besramno autoritativna u svom dizajnu. To unazađuje svake šanse za normalizovanjem odnosa sa Zapadom i zaustaviće domaći razvoj, a verovatno pojačati stagnaciju – smatra Aleksander Baunov, analitičar Moskovskog centra Karnegi.\nTo takođe otkriva poteškoće sa kojima je Putin suočen u održavanju političkog balansa, dok se rivalske frakcije laktaju za poziciju od koje ih deli četiri godine do izbora.\n- Na Putinov korak gleda se kao na način okončanja rastuće neizvesnosti oko predsednikove sposobnosti da zadrži kontrolu i dovede u red nemirnu elitu – rekla su dva starija zvaničnika za “Blumberg”.\n- Ovo je bila jedna od najbrilijantnijih specijalnih operacija Putinove vladavine. Da je izneo svoj plan u januaru došlo bi do masovnih protesta i dalo vreme da se održi referendum – kaže Tatjana Stanovaja, šefica analitičkog projekta “R.Politik”.\nSuvenir u Podolsku kod Moskve\nJavno nacionalno glasanje koje je predsednik načinio uslovom za ustavne promene da stupe na snagu za sada je zakazano za 22. april. Jedina stvar na koju Putin nije računao je izbijanje novog korona virusa u Rusiju, što će možda primorati Kremlj da odloži glasanje do juna. Portparol Kremlja Dmitrij Peskov negira da Putin sprovodi ustavne reforme s namerom da izbegne ograničenje mandata te da su drugi zvaničnici bili nesvesni toga. Ali, dalje nije komentarisao.\nZa većinu njegove dvodecenijske vladavine, 67-godišnji Putin je bio slika demokratske procedure, preduzimajući mere da deluje da Rusija igra u stilu Zapada. Iako bi on mogao da odluči da ne uđe u trku za predsednika 2024, malo je onih koji smatraju da će propustiti tu priliku.\nGlobalnu krizu koju je uzrokovala epidemija Kovida-19 i neuspeh Rusije da se dogovori s OPEK-om oko proizvodnje što je oborilo cene nafte, stvorilo je kako kaže Olga Krištanovskaja sa Univerziteta za menadžment u Moskvi “savršenu oluju”.\nIpak, Putin je i dalje suočen s rizikom jer se mnogi u njegovom unutrašnjem krugu pitaju zašto je izabrao baš sada da napravi takav potez. Kad je 2011. svojim potezima da dođe na predsedničku fotelju razbesneo javnost, došlo je do najvećih antivladinih protesta u njegovoj vladavini. Istraživanje Centra Levada iz januara, sprovedeno među 1.600 Rusa, pokazalo je da svega 27 odsto njih želi da Putin ostane predsednik nakon 2024, dok je 25 odsto izrazilo želju da se penzioniše.\n- Zapadni lideri će morati da se naviknu na ideju da je Rusija isto što i Putin i da odbace iluzije da on odlazi – zaključio je Fjodor Lukjanov, šef Saveta za stranu i odbrambenu politiku, koji savetuje Kremlj.\n"Prerano je razmišljati o mom statusu"\nRuski predsednik izjavio je da je još prerano razmišljati o njegovom statusu posle 2024. godine, kada mu ističe trenutni mandat.\n- Svaki budući odgovor zavisiće od težnji i aspiracija ljudi... Ne znam, videćemo. Imam još četiri godine i trenutno nemam odgovor - rekao je Putin odgovarajući na pitanje o svom statusu posle 2024. godine.\nPrema njegovim rečima, najvažniji je stav većine građana.\n- To je pitanje poverenja - dodao je on.\nPUTIN ĆE MOĆI DA SE KANDIDUJE Svih 85 ruskih regionalnih parlamenata ZA ustavne izmene


NASA: Odobren prvi let kompanije Space X - Montenegro magazin\nNASA: Odobren prvi let kompanije Space X\nAmerička svemirska agencija NASA objavila je da je dala zeleno svijetlo da se u srijedu, 27. maja lansira raketa kompanije ,,Space X” (SpaceX) sa dva američka astronauta, što će biti prvi američki svemirski let sa posadom od 2011. godine.\nVisoki zvaničnici NASA i kompanije Ilona Maska od juče se nalaze u svemirskom centru Kenedi na Floridi da provjere da li je sve spremno za misiju.\nRobert Benken i Daglas Harli poletjeće 27. maja u 16.33 (22.33 po srednjoevropskom vremenu) u kapsuli Kru Dragon (Crew Dragon) u pravcu Međunarodne svemirske stanice, gdje će pristati dan kasnije.\nTo će biti prva misija sa posadom koja je 100 odsto američka od prekida svemirskih šatlova 2011. godine poslije 30 godina.\nOd tada samo su Rusi imali sredstva za svemirsko letenje i desetine astronauta iz Amerike i drugih zemalja letjeli su na raketama Sojuz sa kosmodroma Bajkonur iz Kazahstana do Međunarodne svemirske stanice koja od 2000. godine stalno ima američku i rusku posadu.\nNASA od predsjedavanja Baraka Obame finansira ,,Space X” ugovorima od 3,1 milijardu dolara i odvojeno Boing sa 4,9 milijardi dolara da bi ponovo dala SAD-u nezavisan pristup svemiru.\nProgram je prvobitno trebalo da nastavi letove koje su obavljali šatlovi 2015, a na kraju taj prekid je trajao devet godina, pod uslovom da let ,,Space X” prođe dobro.\nDag Harli i Bob Benken se pet godina obučavaju na kapsuli Kru Dragon, ultra modernom pandanu kapsule Apolo iz 1960-ih. Unutra se sve kontroliše preko ekrana na dodir. Kao i Apolo, i ova letilica će se vratiti na Zemlju.\nKompanije ,,Space X” i Boing treba svaka da obave šest putovanja sa četiri astronauta do Međunarodne svemirske stanice narednih godina, ne računajući pokaznu misiju.\nUkoliko ,,SpaceX”, koga je osnovao milioner Ilon Mask 2002, uspije u ovoj misiji, nazvanoj Demo-2, nakon misije Demo-1 koja je obavljena bez incidenta u martu 2019. sa lutkom, to će biti prva privatna kompanija u svemirskoj istoriji koja je prevezla astronaute ka Međunarodnoj svemirskoj stanici.


NATO šalje tenkove na naše granice: "preko Srbije guše ruski uticaj" - intervju.rs\nNATO šalje tenkove na naše granice: „preko Srbije guše ruski uticaj“\nAmerikanci će danas na sastanku NATO u Briselu zatražiti od evropskih zemalja da na srpske granice dovuku vojnike, tenkove i teško naoružanje.\nOva šokantna informacija procurila je u zapadne medije iz pripremnog materijala za samit NATO na visokom nivou (ministri spoljnih poslova zemalja članica), koji se danas održava u glavnom gradu Belgije.\nOvakvo opkoljavanje Srbije, kako se u tim papirima navodi, predviđeno je kao deo strategije u konfrontaciji alijanse sa Moskvom, a isti scenario biće primenjen na svim tačkama gde se direktno sučeljavaju NATO i Rusija. To su, uz Srbiju, Poljska, baltičke zemlje, Finska, Ukrajina…\nPrema ovom planu, vojna efektiva NATO bila bi dodatno uvećana pre svega u bazi Bondstil na Kosovu (Srpski telegraf, da podsetimo, pre nekoliko dana objavio je ekskluzivna saznanja da se baza proširila za još 100 hektara zbog gradnje piste za lovce i bombardere) i Albaniji, a zatim i u Makedoniji jer je planiran skori ulazak ove zemlje u Alijansu. Ono što je posebno opasno jeste da će NATO na svaki način pokušati da uvuče i BiH u članstvo, što je juče otkrila i stalna predstavnica SAD u Alijansi Kej Bejli Hačinson.\nUkrajinci nas tužili Briselu zbog Putinove Čelične Ledi\nUkrajina je tužila Srbiju Evropskoj uniji jer je Srbija ugostila zamenicu predsednika odbora za bezbednost i borbu protiv korupcije ruske Dume Nataliju Poklonskaju, bivšu tužiteljku na Krimu, koju mediji nazivaju Putinova Čelična Ledi. Poklonskaja je bila i u Skupštini Srbije, a Ukrajinci su brže-bolje poslali dopis u Brisel, ističući da je ona na njihovoj poternici, kao i na crnoj listi Amerike i EU.\nUkrajinski ambasador Oleksandr Aleksandrovič je istakao da očekuje da Vlade Srbije osudi susret sa Poklonskajom, kom su prisustvovali i poslanici vladajuće koalicije.\n– Jedna od važnih tema sastanka u Briselu biće zemlje zapadnog Balkana. Razgovaraće se i o postupcima Rusije i kako odgovoriti na njih. Takođe, već su u toku rasprave o tome šta će biti naredni koraci kada je u pitanju Bosna i Hercegovina, koja je napravila značajan iskorak po pitanju knjiženja vojne imovine i ispunjavanja uslova za aktivaciju MAP (membership action plan – aktivacioni plan o članstvu, prim. aut.) – otkrila je Hačinsonova karte.\nLazarević: Svako gomilanje trupa na nečijoj granici jeste diplomatska i pravna agresija i nedvosmislena pretnja\nS druge strane, iz Stejt departmenta je stigla zvanična objava da će SAD zahtevati od evropskih saveznika, posebno Nemačke, da znatno povećaju vojne budžete zbog navodnih ruskih pretnji. Kako pišu zapadni mediji, takav ultimatum izneće danas u Briselu novi državni sekretar Majk Pompeo. Dolazak zvaničnika takvog ranga jasna je poruka Vašingtona koliko pažnje pridaje tom pitanju.\nGeneral u penziji Vladimir Lazarević, nekadašnji komandant Prištinskog korpusa, upozorava da NATO pokreće novu agresiju na Srbiju.\nLazanski: Otvoreni pritisci\nVojni analitičar Miroslav Lazanski ne dovodi u pitanje da Amerika otvoreno preti Srbiji:\n– SAD traže da zemlje NATO povećaju izdvajanje za vojsku na najmanje dva odsto BDP da ne bi više samo oni finansirali Alijansu. A kada kažu da će tema biti i zapadni Balkan, to zapravo znači prostor bivše Jugoslavije jer njima smeta naša saradnja sa Rusima i zato gledaju da nas stalno pritiskaju i da nas upozoravaju, što je sasvim jasno. Oni nas otvoreno pritiskaju.\n– Ovo samo pokazuje da njihovi prethodni ciljevi s početka devedesetih godina na prostoru bivše Jugoslavije nisu uspeli. Sada nastavljaju jer svako neosnovano gomilanje trupa na nečijoj granici jeste diplomatska i pravna agresija i nedvosmislena pretnja – navodi Lazarević i dodaje da bi NATO ipak morao da ima na umu da su neke geopolitičke konstelacije drugačije nego krajem devedesetih.\nI penzionisani potpukovnik nekadašnje kontraobaveštajne službe JNA Ljuban Karan upozorava na realnu opasnost.\n– Dugo je već u toku specijalni rat protiv Srbije i RS s ciljem da se eliminiše ruski uticaj. To u nekoj krajnjoj fazi predviđa i izazivanje unutrašnjih nemira, kao i istovremene ozbiljne vojne pretnje, a ovo to jeste. Moramo posebno biti oprezni kada su u pitanju susedne zemlje koje imaju pretenzije ka nama, pre svih Hrvatska i Albanija. Ti balkanski NATO sateliti imaće specijalnu ulogu na Balkanu.


Radojičić: Čuvamo prirodna bogatstva Kosmaja - Beogradski Portal\nRadojičić: Čuvamo prirodna bogatstva Kosmaja\nGradonačelnik Beograda prof. dr Zoran Radojičić saopštio je da je Grad Beograd izdvojio blizu 15 miliona dinara za projekat identifikovanja, praćenja i konzervacije retkih, ugroženih i endemičnih drvenastih vrsta na području Kosmaja.\n– Ova sredstva se izdvajaju iz budžeta Grada Beograda tokom ove i naredne, 2023. godine. Kosmaj je predeo izuzetnih odlika i od 2004. godine nalazi se pod zaštitom u cilju očuvanja šume, te retkih i ugroženih biljnih i životinjskih vrsta – istakao je Radojičić.\nGradonačelnik je naveo da je više od 70 odsto površine planine Kosmaj pod šumskom vegetacijom gde dominiraju bukova i hrastova šuma, uz manji broj četinara, te da se na Kosmaju nalazi preko 550 različitih vrsta biljaka.\n– Kosmaj i njegova šira okolina predstavljaju područje od posebnog kulturno-istorijskog značaja za Beograd, sa većim brojem zaštićenih kulturnih dobara i spomenika i zato mi je posebno drago što ćemo i ovim projektom doprineti tome da zaštitimo ovaj prirodni, ali i kulturno-istorijski dragulj Beograda – zaključio je gradonačelnik Radojičić.


Velika ponuda programa i sekcija u vrtićima - Ozonpress :: internet portal\nTag: PU Moje detinjstvo, sekcije, vrtici\nPovodom Dečje nedelje, Predškolska ustanova Moje detinjstvo organizovala je promociju posebnih i specijalizovanih programa koji se realizuju u ovoj ustanovi, kako na seoskom tako i gradskom području.\nViše od 200 mališana predstavilo je više od deset različitih programa kroz koje uče, saznaju ali i zabavljaju za vreme boravka u vrtiću.\nKako nam je rekla direktorka ustanove, Suzana Simeunović, svi sadržaji i programi namenjeni su deci predškolskog uzrasta, a nastali su radom vaspitača ali i podršku saradnika iz oblasti nauke, kulture i sporta., a sve sa ciljem ranog razvoja dece.\n-Simbolično na početku Dečje nedelje upućujemo poruku da se mi dečjim pravima ne bavimo samo ovih sedam dana već da je to naš posao i obaveza svih 365 dana u godini. Ono što smo danas želeli to je da predstavimo sve programe koje su kreirali naši vaspitači i naši stručni radnici zajedno sa saradnicima iz muzeja i nastavnicima iz škola, ali i specijalizovane kurseve koje realizujemo u popodnevnim satima kada se završi naše radno vreme i u skladu sa interesovanjem roditelja. To je specijalizovani kurs plesa, Školica sporta Više od igre u vrtiću Mlai kapetan, i engleski jezik gde grad plaća jedan čas sedmično, ali je interesovanje da to bude više puta sedmično, navodi direktorka Simeunović.\nKada je u pitanju redovni program predškolske ustanove, realizovan je projekat Avanture malog Dina dinosaurusa, Arheološka početnica, u saradnji sa Narodnim muzejom, kao i programi u oblasti nauke sa profesorima matematike.\n-Pored toga tu su i redovni programi iz ekologije i tradicije koje realizuju vaspitači koji su prošli obuku u radu. Ponosni smo na projekat Vrtići bez granica koji realizujemo sa Unicefom, Ministarstvom prosvete i Centrom za interaktivnu pedagogiju, a koji je nastavio da podržava grad, kaže direktorka Simeunović.\nSpcijalizovai projekti se relizuju u skladu sa prostornim mogućnostima i interesovanjem roditelja, i oni se dodatno plaćaju, ali je njihova cena daleko niža od tržišne, kažu u PU Moje detinjstvo.


Komentar dana - 16.6.2016.: Kad lajavci utihnu\nSrpska javnost verovatno nikada neće dobiti uvid u sadržaj razgovora koji su u ponedeljak iza zatvorenih vrata vodili mandatar Aleksandar Vučić i šefovi diplomatskih misija Evropske unije Majkl Davenport i Sjedinjenih država Kajl Skot. Svejedno, dosta se može pročitati iz onih nekoliko sekundi televizijske slike bez tona uoči sastanka, gde sva trojica ukočeno sede sa izrazom lica kao da im je, što bi rekao Leonard Koen, upravo umro otac ili pas.\nUprkos tome što nakon razgovora niko od učesnika nije ništa konkretno saopštio, nije teško pogoditi da je tema bila višednevna haranga koju je protiv dvojice diplomata vodio omiljeni Vučićev doušnički tabloid, uz asistenciju srodnih medija i političkih saveznika. Davenport i Skat su sistematski razobličavani kao organizatori i finansijeri državnog udara, pa čak i atentata na Vučića, a sve uz pomoć širokog kruga plaćenika i domaćih izdajnika. Sem toga, svakako je bilo reči i o pretnjama američkom ambasadoru koje je iz skupštinske klupe i preko društvenih mreža uputio lider radikala Vojislav Šešelj, koji je tražio njegovu „eliminaciju", pominjao nekakvu pušku i poručivao Skotu da se „seli iz Srbije dok ne bude prekasno".\nVučiću je izvesno skrenuta pažnja na član 29 Bečke konvencije o diplomatskim odnosima iz 1963. godine, u kome između ostalog stoji da je zemlja domaćin dužna da svakog akreditovanog diplomatu „tretira sa dužnim poštovanjem i preduzima sve razumne mere da bi sprečila nanošenje uvreda njegovoj ličnosti, njegovoj slobodi i dostojanstvu". Onda su ga verovatno podsetili da to nije prvi, pa čak ni drugi put da su predstavnici EU i SAD u Srbiji podrvrgnuti sličnom tretmanu od strane istih lica i da nisu baš skloni da poveruju da su napadi pokrenuti bez odobrenja i blagoslova bivšeg i budućeg premijera Srbije. Uz to je Vučiću gotovo sigurno predočeno kakve če posledice nastupiti ako se sa ovom praksom nastavi.\nNe znamo šta je Vučić ovaj put rekao Davenportu i Skotu o uredniku svog omiljenog tabloida Draganu J. Vučićeviću, ali znamo šta je nakon sastanka poručio javnosti. „Gospodin Vučićević misli svojom glavom i ima svoj mozak", rekao je Vučić na vanrednoj konferenciji za novinare i dodao da mu „ne pada napamet" da Vučićevića kritikuje i napada samo zato što se to što on radi nekom ne dopada.\nZanimljivo je, međutim, da su odmah nakon sastanka imena dvojice ambasadora kao rukom odneseni naprasno nestala sa naslovnih strana cinkaroških tabloida, pa je čak i Šešelj, nakon oproštajne salve, prestao da tvituje poruke Skotu. Odjednom ti hrabri i beskompromisni ljudi, koji se do juče nisu ustezali da predstavnicima najvećih svetskih sila saspu u lice sve što misle o njihovim podlim planovima, nisu u stanju da zucnu ni „S" od Skota ni „D" od Davenporta, nego su se podvijenog repa vratili estradnoj nekrofiliji i sevanju guzica i sisa, kao da ni mozga ni glave nikada nisu imali.\nU nekoliko slučajeva u Haškom tribunalu koje je ovaj novinar pratio, odbrana je, tvrdeći da optuženik nije odgovoran za ratne zločine koje su izvršili podređeni, iznosila dokaze da je isti optuženik u drugim situacijama naređivao da se zarobljeni vojnici ili civili oslobode, ili da se tretiraju humano. Time su upadali u zamku koju su sami sebi postavili, jer je tužilac upravo na osnovu tih primera mogao da dokaže da je u datom slučaju postojala komandna odgovornost, to jest da je onaj koji je mogao da naredi da se neko poštedi izvesno imao moć da naredi da se neko drugi ubije.\nVučić, naravno, nije ratni zločinac i ovde se ne radi o krivičnoj, ali se radi o moralnoj odgovornoti. Ako je mogao da Davenporta i Skota skine sa tabloidne crne liste, onda očigledno ima uticaja na njeno sastavljanje. Zaglušujući muk u premijerskoj štenari koji je nastao nakon trojnog sastanka više govori o slobodi medija u Srbiji nego svi izveštaji Evropske komisije i Reportera bez granica u poslednje četiri godine.\nPostoji i druga strana priče, a to je da su dvojica ambasadora, kao i najviši funkcioneri SAD i EU, dosad bili uglavnom slepi, gluvi i nemi kada su isti tabloidi sistematski nasrtaji na ličnost i dostojanstvo ombudsmana Saše Jankovića i niza onih čiji je jedini greh bio što su odbili da se pridruže horu anđela koji pevaju u slavu vrhovnika. Tek kada su se lično našli na tapetu osetili su potrebu da reaguju. Da su, umesto što su onoliko hvalili Vučića zbog navodne reformske orijentacije i istrajnosti na evropskom putu obratili malo više pažnje na njegovo uporno gaženje slobode i dostojanstva građana Srbije, ova ružna i otužna predstava se ne bi ni održala.


Rutinska pobeda fudbalerki Spartaka u derbiju | www.subotica.info - Dešavanja, najave, intervju, sve o Subotici\nPočetna » Sport » Rutinska pobeda fudbalerki Spartaka u derbiju\nSub, 11.11.2017 - 20:19 -- dejan.vukovic\nFudbalerke Spartaka stigle su do ubedljive pobede u derbiju prvenstva, pobedivši ekipu Crvene Zvezde sa 4:0. Očekivalo se više od crveno-belih koje bi trebalo da predstavljaju najozbiljnijeg rivala Golubicama u borbi za novu šampionsku titulu.\nSpartak je stigao do ranog vodstva preko Tijane Filipović koja je u 6. minutu sa ivice šesnaesterca poluvolejom savladala Petkovićku na golu Crvene Zvezde. Samo četiri minuta kasnije subotičanke su mogle da dupliraju prednost, ali u tom trenutku odlično je odreagovala golmanka Zvezde koja je sa same gol linije izbacila loptu. Fudbalerke Spartaka su do drugog gola došle u 32. minutu preko Nine Dorine koja je iskoristila odličnu asistenciju Sare Pavlović. Dominirale su Slović i Vajda u odbrambenim zadacima i sa lakoćom zaustavljale napade Crvene Zvezde.\nDrugo poluvreme nije donelo drugačiju sliku na terenu. Spartak je u 62. minutu došao do prednosti od 3:0 kada se Jelena Marenić probila po levom krilu šutirala sa ugla šesnaesterca i loptu poslala u dolnji desni ugao protivničkog gola. Konačan rezultat na utakmici postavila je Tijana Filipović čest minut apre kraja utakmice. Tijana se vešto oslobodila svojih čuvarki i krenula sama ga golu protivnica, golmanka Peković nije uspela da spreči novi pogodak za ekipu iz Subotice.


Seul nudi Pjongjangu obustavu neprijateljskih aktivnosti - Dnevni list Danas\n0Piše: M. K. 17. jula 2017. 22.12\nAko do pregovora dođe, biće to prvi razgovori na visokom nivou Seula i Pjongjanga od 2015. Bi-Bi-Si piše, pozivajući se na jednog visokog zvaničnika, da cilj pregovora treba da bude obustava „svih neprijateljskih aktivnosti koje podižu vojne tenzije“ na granici između dve Koreje.\nMeđutim, Severna Koreja svojim čestim raketnim testiranjima, uključujući najnovije testiranje međukontinentalne balističke rakete, konstantno krši rezolucije UN i pravi uzbunu među svojim susedima i u SAD. Zamenik ministra odbrane Južne Koreje Suh Čuk-suk je izjavio na medijskom brifingu da se pregovori mogu održati u Tongilgaku, zgradi Severne Koreje u kompleksu Panmundžom u demilitarizovanoj zoni između dve zemlje, gde su pregovori održavani i ranije. On je predložio da pregovori budu održani 21. jula i rekao da se „očekuje pozitivan odgovor od Severa“. I južnokorejski ministar za ujedinjenje dve Koreje Čo Mjung-gjon je apelovao da se obnove linije komunikacije između dve Koreje, koje su prekinute prošle godine nakon što je Severna Koreja izvršila nuklearni test.\njuzna koreja, severna korejaSeul


OHR pozvao Parlament FBiH da hitno riješi problem zakašnjelih imenovanja - Klix.ba\nBiH OHR pozvao Parlament FBiH da hitno riješi problem zakašnjelih imenovanja\nOHR pozvao Parlament FBiH da hitno riješi problem zakašnjelih imenovanja\n16.12.2013. u 18:55\nOHR Parlament FBiH\nOHR je danas pozvao Parlament Federacije BiH da hitno usvoji predložene izmjene i dopune Zakona o ministarskim, vladinim i drugim imenovanjima FBiH.\nU saopštenju OHR-a se podsjeća da se izmjene i dopune ovog zakona, koje je usvojila federalna Vlada 23. oktobra, nalaze na dnevnom redu sutrašnje sjednice Predstavničkog doma FBiH.\nPolitički direktori Upravnog odbora Vijeća za provođenje mira (PIC) svojim kominikeom od 5. decembra 2013, takođe su pozvali vlasti FBiH da usvoje izmjene i dopune Zakona o ministarskim, vladinim i drugim imenovanjima kako bi se osigurala institucionalna stabilnost.\n"Predloženim izmjenama i dopunama nudi se sveobuhvatno i sistematsko rješenje problema zakašnjelih imenovanja u BiH i ispunjavaju jasne obaveze koje su preuzele nadležne vlasti u BiH prema Međunarodnom monetarnom fondu, kako bi se obezbijedila stabilnost Komisije za vrijednosne papire FBiH i drugih institucija FBiH", navedeno je u saopštenju.\nPotvrđujući princip kontinuiteta mandata, izmjene i dopune omogućuju institucijama od javnog interesa, tvrdi OHR, da funkcionišu i ispunjavaju zakonske obaveze prema građanima čak i kada dođe do blokade imenovanja u te institucije.\n"Paralelno uvođenje mehanizma za razbijanje blokada, sa striktnim rokovima, osiguralo bi da vršioci dužnosti u tehničkom mandatu ne ostaju vječno na toj dužnosti. OHR je već ranije apelovao da se usvoje izmjene i dopune Zakona o ministarskim, vladinim i drugim imenovanjima zbog situacije koja je snašla Komisiju za vrijednosne papire FBiH", navedeno je u saopštenju.\nOHR navodi da je ova komisija, u suštini, nezavisno regulatorno tijelo, ali su od procesa imenovanja njenih članova domaći politički subjekti napravili politički problem koji nisu u stanju riješiti četiri godine.\nMile Atlagić dostavio pismeno obavještenje: Neću preuzeti funkciju zamjenika predsjedavajućeg


Stranke mogu da počnu prikupljanje potpisa | Autonomija\nPokrajinska izborna komisija (PIK) večeras je donela uputstvo za sprovođenje pokrajinskih izbora i utvrdila obrasce za izbore po proporcionalnom i većinskom izbornom sistemu, tako da stranke veh od večeras mogu započeti izborne radnje.\nPrema rečima predsednika PIK-a Darka Rudića, to znači da stranke već večeras sa sajta PIK-a mogu da preuzmu obrace u kojima se upisuju podaci građana koji podržavaju liste stranaka, grupa građana ili pojedinaca na izborima za Skupštinu Vojvodine.\nKako je rekao, PIK će od sutra u 8.00 sati biti otvoren za sve potencijalne učesnike izbora, koji će ove obrasce moći da dobiju i na licu mesta.\nNa pokrajinskim izborima primenjuje se kombinovani izborni sistem, tako što se od 120 poslanika, polovina bira po proporcionalnom, a preostalih 60 po većinskom izbornom sistemu.\nČlan PIK-a Marijan Petrović rekao je da je za proporcionalnu listu potrebno prikupiti 6.000 potpisa borača koji imaju prijavljeno boravište u Vojvodini, dok je za većinske liste potrebno da kandidati obezbede podršku 200 birača koji su prijavljeni u toj izbornoj jedinici.\nDrugi krug izbora po većinskom sistemu trebali bi da budu održanu u roku od 15 dana od završetka prvog izbornog kruga, rekao je Petrović.\nNovina na ovim izborima su izborne liste po proporcionalnom sistemu, na kojima najmanje svaki treći kandidat mora da bude žena, a budući poslanici ući će u Skupštinu Vojvodine na osnovu rednog broja na izbornoj listi.\nZa izbore po proporcionalnom sistemu cela Vojvodina je jedna izborna jedinica, dok se za izbore po većinskom sistemu u svakoj od 60 izbornih jedinica bira po jedan kandidat.\nGlasački listići biće štampani na srpskom jeziku, ali će sadržati i imena liste kandidata na jezicima nacionalnih zajednica koji su u službenoj upotrebi u Vojvodini.\nPetrović je rekao da stranke mogu predati liste kandidata najkasnije 15 dana do početka izbora, a PIK je dužan da preliminarne rezultate glasanja objavi 24 sata po zatvaranju biračkih mesta.\nIzborni cenzus na proporcionalnim listama iznosi pet odsto od glasova ukupnog broja izašlih birača.